Bukedde Online - Ba Kansala ku district e Kiboga bakubye ebituli mu budget ya District\nSsemaka atiisizza okutta mukazi we lwa kuzaala balongo\nTaata agobezza abakungubazi omulambo nga yeekwasa amawano\nEmitimbagano gya Vision Group gyakuvaako o...\nKansala we Lwamata Tawuni Kanso ku disitulikiti e Kiboga awadde spiika akaseera akazibu okukkirizisa ba Kansala banne okuyisa bajeti ya disitulikiti ey'omwaka 2020/2021.\nOlukiiko lwa kanso lwatudde ku disitulikiti ku ssaawa munaana ez'olweggulo.\nOlukiiko lwasoose na Sipiika Sipiika kulaga kutya kwebalina ku muntu omu gwebatebereza okubeera nobulwadde bwa Ssenyiga omukambwe eyavudde e Tanzania nayitira ku nsalo e Mutukula neyewogoma e Bugago e Kiboga kyoka ngakyali mu kalantiini.\nOluvanyuma omumyuka wa disitikiti Noah Kibwami yasomye bajeti ya buwumbi 26,310,685,000.Mu bwangu ddala nga bajeti esomeddwa Kansala wa Lwamata Tawuni Kanso yayimuse nalaga okwemulugunya ku bajeti eyasomeddwa nga bweyakyuuse okusinziira ku biteeso byebakkanyaako nga ba Kansala.Yagambye nti baali baasaba Gavumenti sente z'enguudo nazo zongerweeko nekitakolebwa.\nKyoka Sipiika yajjemuludde ekiteeso kya kansala ono eyabadde atandise okuwakanya ne bbugumu namutegeeza nti ba Kansala balina okwebuuza ku bakulira obukiiko obwenjawuli nebakkiriziganya nabo kubibeera biteeseddwa nga tebanatuula mu Kanso.Kyabatwalidde eddakiika eziwera okukkaanya kyoka oluvanyuma bakkanyizza bajeti neyisibwa.\nEbyenjigiriza byebyasinze okuweebwa sente enyingi obuwumbi 10,412,821,000, nekiddirirwa ekitongole ky'ebyobulamu obuwumbi 6,009,619,000, nekiddirirwa ekitongole ekirimu abakozi ba Gavumenti n'obuwumbi 4,301,143,000.enguudo nebyobulimi baafunye akawumbi kamu nezigwaamu ate ebitongole ebirala nebifuna bukadde.\nAkulira abakozi Hajat Sarah Nakalungi Kanso olwawedde nasaba bannamawulire okumuyambako okumanyisa abantu ku bulwadde obupya obwabaluseewo e Kiboga obwa Cremean Congo Fever obuletebwa abantu abenjawulo abava e Congo ne Rwanda nga bwefananyirizaako Ebola ne maburg.\nYagambye nti abantu bana bebabadde bakalumbibwa obulwadde buno babiri nebafa ate abalala bali ku bitanda.\nObubonero kwolabira obulwadde buno kuliko okuvaamu omusaayi mu bitundu byomubiri,amaaso okumyuuka,okusesema,kyoka nti okwawukanako ne Covid buno bukwata mangu nnyo nalabula abantu okubeera abayonjo,okukozesa gloves nokwewala okukwata abantu mu ngalo.\nYasabye Gavumenti okubongera ku sente zenguudo ezasaliddwako ku lwobulungi bwokuddukanya emirimu gya disitulikiti.\nRDC ye yagambye nti ekitongole kye kikoze omulimu munene okukendeeza ku bumenyi bwamatteeka nagamba nti omuwendo gwabantu abazza emisango mutino ddala.Yalabudde buli maka okussaawo amazzi ne ssabuuni anaaba engalo mu kaweefube Gavumenyi gwaliko owokulwanyisa obulwadde bwa Senyiga.\nSentebe wa disitulikiti ye Kiboga Israel Yiga yasabye Gavumenti okubafunira road Unit eyokubiri abakulembeze basobole okwanguyirwa emirimu.\nKu sente ezissibwa mu bajeti ye ggwanga nga zababaka ba palamenti ezokwejalabya ngokutambula okuwummulako nokubaako byebannonyerezaako yagambye nti ezo zandisiddwa ku bintu ebirala ng'amakkubo.\n'Temunkuba obwavu bwe bunkoza kino\nOwoomukwano Mbuga nze mbadde nteesa\nEngeri abasawo gye bajjanjaba abawala abataamera mabeere ne bagafuna\nAbasiraamu mwewale enjawukana - Dr. Ssemuddu\nAbasiraamu batutte Gavt. mu kkooti\nNRM tennakkaanya ku by'okul...\nAKAKIIKO ka NRM akafuzi ak’oku ntikko (CEC) kakyalemeddwa okukkaanya ku ngeri gye bagenda okutegakamu okulonda...\nSsemaka atiisizza okutta mu...\nSSEMAKA yeeweredde okutta mukazi we lwa kugaana kuggyamu lubuto lwa balongo. Obutakkanya buno buli wakati wa...\nMmotoka ya Poliisi ebadde e...\nBino bibaddewo ku ssaawa ssatu ez'okumakya ga leero ku Lwokutaano e Kabowa we bayita ku katale ka Kidomoole ku...


Okubikkulirwa 9 LCB - Awo malayika owookutaano n’afuuwa - Bible Gateway\n9 (A)Awo malayika owookutaano n’afuuwa ekkondeere lye, ne ndaba emmunyeenye ng’eva mu ggulu ng’egwa ku nsi era n’eweebwa ekisumuluzo eky’obunnya obutakoma. 2 (B)Bwe yabusumulula, omukka ne gufubutuka okuvaamu ng’oguva mu kikoomi ekinene ennyo, era enjuba ne bbanga lyonna ne bibuna ekizikiza olw’omukka ogw’omu bunnya. 3 (C)Enzige ne ziva mu mukka ne zikka ku nsi ne ziweebwa obuyinza okuluma ng’enjaba ez’obusagwa. 4 (D)Zaagambibwa obutakola ku muddo kabi konna, newaakubadde ebimera, wadde emiti; wabula zirumbe abantu abo abataalina kabonero ka Katonda mu byenyi byabwe. 5 (E)Tezaagambibwa kubatta wabula okubabonyaabonya okumala emyezi etaano nga zibaluma bulumi, ng’obulumi bwazo buli ng’obuva mu kubojjebwa enjaba ez’obusagwa. 6 Mu biro ebyo abantu balyagala okwetta naye tekirisoboka kubanga okufa kuliba kubeesamba; balyegomba okufa naye kwo, nga kubadduka buddusi!\n7 Enzige zino zaali zifaanana ng’embalaasi ezitegekeddwa okugenda ku lutalo okulwana, ne ku mitwe gyazo nga kuli ng’okutikkiddwa engule za zaabu ate ebyenyi byazo nga biri ng’eby’abantu. 8 Obwoya bwazo nga buli ng’enviiri z’abakazi, ate go amannyo gaazo gaali ng’ag’empologoma. 9 (F)Zaali zambadde eby’omu bifuba ebiri ng’eby’ebyuma, nga n’ebiwaawaatiro byazo biwuluguma ng’eddoboozi lya nnamuziga w’amagaali, ag’embalaasi ennyingi nga zifubutuka okulaga mu lutalo. 10 (G)Zaalina emikira egibojja ng’egy’enjaba ez’obusagwa. N’obuyinza bwazo obw’okubonyaabonya obwaziweebwa obw’emyezi etaano bwali mu mikira omwo. 11 (H)Kabaka waazo ye malayika ow’obunnya obutakoma, erinnya lye mu Lwebbulaniya ye Abadoni[a] ate mu Luyonaani ye Apolwoni.[b]\n12 (I)Eky’entiisa ekisooka ne kiyita, naye ng’ekyaliyo bya mirundi ebiri ebijja!\n13 (J)Awo malayika ow’omukaaga n’afuuwa ekkondeere lye, ne mpulira eddoboozi nga lyogera okuva mu mayembe ana agali ku kyoto ekya zaabu ekiri mu maaso ga Katonda, 14 (K)nga ligamba malayika oyo ow’omukaaga nti, “Sumulula bamalayika abana abaasibirwa ku mugga omunene Fulaati.” 15 (L)Bamalayika abana abaali basibiddwa nga balindirira omwaka n’omwezi ogwo, n’olunaku olwo, n’essaawa eyo, ne basumululwa okutta ekitundu ekimu ekyokusatu eky’abantu. 16 (M)Ne mpulira omuwendo ogw’eggye ery’abaserikale nga bali obukadde ebikumi bibiri.\n17 (N)Ne ndaba mu kwolesebwa, ng’embalaasi n’abaali bazeebagadde nga bambadde eby’omu bifuba ebimyufu, era mwalimu n’abambadde ebya bbululu n’ebya kyenvu. Emitwe gy’embalaasi gyali gifaanana ng’egy’empologoma, ne mu bumwa bwazo ne muvaamu omuliro n’omukka ne salufa. 18 (O)Ebibonyoobonyo ebyo ebisatu: Omukka n’omuliro n’obuganga ebyava mu bumwa bwazo ne bitta ekitundu ekimu ekyokusatu eky’abantu. 19 Amaanyi gaazo ag’okutta tegaali mu bumwa bwazo mwokka, naye gaali ne mu mikira gyazo, kubanga emikira egyo gyali ng’emitwe gy’emisota, nga gye zibojjesa.\n20 (P)Naye era abantu abaasigalawo nga balamu oluvannyuma lw’ebibonoobono bino ne bagaana okwenenya ebikolwa byabwe. Ne batalekaayo kusinza baddayimooni n’ebifaananyi ebyakolebwa n’emikono ebya zaabu n’ebya ffeeza, n’eby’ebikomo, n’eby’amayinja n’omuti, ebitalaba yadde okuwulira so n’okutambula tebitambula. 21 (Q)Era tebeenenya butemu bwabwe, wadde obulogo, wadde obwenzi, wadde obubbi bye baakolanga.\n9:11 Abadoni kitegeeza muzikiriza\n9:11 Apolwoni kitegeeza nnamuzisa\n9:1 : a Kub 8:10 b nny 2, 11; Luk 8:31\n9:2 : a Lub 19:28; Kuv 19:18 b Yo 2:2, 10\n9:3 : a Kuv 10:12-15 b nny 5, 10\n9:4 : a Kub 6:6 b Kub 8:7 c Kub 7:2, 3\n9:5 : a nny 10 b nny 3\n9:9 : Yo 2:5\n9:10 : nny 3, 5, 19\n9:11 : nny 1, 2\n9:12 : Kub 8:13\n9:13 : a Kuv 30:1-3 b Kub 8:3\n9:14 : Kub 16:12\n9:15 : nny 18\n9:16 : Kub 5:11; 7:4\n9:17 : a Kub 11:5 b nny 18\n9:18 : a nny 15 b nny 17\n9:20 : a Ma 31:29 b 1Ko 10:20 c Zab 115:4-7; 135:15-17; Dan 5:23\n9:21 : a Kub 2:21 b Kub 18:23 c Kub 17:2, 5


Bukedde Online - Lutaaya afulumye akasiki lwa kumuyita mwenzi\nLutaaya afulumye akasiki lwa kumuyita mwenzi\nOmwana eyattiddwa akwasizza aba famire 4\nOmusomesa baamukyusizza n'asaawa olusuku\nAdded 24th January 2014\nKKOJJA abadde abuulirira Geoffrey Lutaaya mu kasiki k’embaga ye amuyise omwenzi ekimuggyeeko waya ne yeekandagga n’akafuluma ng’agamba nti, ebigambo ebyabadde byogerwa tebiriiko mutwe na magulu.\nAbantu baasoose ne bakuba enduulu olwa Lutaaya eyayingidde bbaala ya Guvnor mu Angenoir ku Lwokusatu ng’akumba ne mukyalawe Irene Namatovu nga bayimba bombi “Aliba ani oyo alikunkyaya?” Babaadde bawerekeddwaako ‘Bestman’ Godfrey Mitanda ne Annet - metulooni wa Namatovu.\nAboogezi b’akasiki, Meddie Nsereko ne Issa Musoke baayise abayimbi, Mesach Ssemakula, Rema Namakula, Maureen Nantume, Catherine Kusasira n’abalala nabo ne bayimba ennyimba ezibuulirira abagole.\nLutaaya ng’akutte ku ttama.\nLutaaya ng’atandise okuva mu mbeera.\nMu kaseera katono, omusajja eyeeyise Kkojja Kyagulanyi Kavidiyo yatandise okwogera ng’abuulirira abagole okunyweza empeta nga by’ayogera bingi byabadde biwemula omuli okukuutira Lutaaya nga bw’alina okukonkona oluggi ng’akomyewo ekiro so ssi kulusamba kubanga ayinza okukanga Irene.\nKyokka bwe yagambye nti, ‘Irene oli wa mukisa, Lutaaya aleseewo abakazi bangi b’abadde nabo okulondawo ggwe….n’olwekyo nyweza obufumbo…’ abantu tebaamukkirizza kubimalayo ne beesooza nga bagamba nti, ayogera bya nsimattu ebitta ‘mmuudu’ y’embaga.\nLutaaya yabiyingiddemu n’abuuza Kkojja amulageyo omukazi omu gw’ayogerako ne bimukalira ku matama.\nWakati mu kusoberwa, Kkojja yatunudde mu bbanga, olwo abaabadde ku kabaga ne baleekaanira waggulu nti, “Oyo mumuggyeeko akazindaalo” era aboogezi ne bakamuggyako.\nMu kiseera kino Lutaaya yabadde avudde mu mbeera era yeekandazze n’afuluma ebbaala kyokka Irene n’amwegayirira akomewo nga bw’amusikaasikanya era waayise akaseera katono n’amumatiza ne bakomawo bombi.\nLutaaya ng'afuluma Gurvnor\nKyagulanyi yazzeemu n’amatiza abategesi bamuddize akazindaalo nga yeeyamye obutaddamu kwogera by’atalinaako bujulizi era ne bakamuwa.\nWabula ku mulundi guno yatandise okukubawo agagambo aganene ag’omu kisenge era kino kyacankalanyizza Lutaaya ne yeekandagga omulundi ogwokubiri nga bw’agamba nti, ‘Bannange nze nkooye eby’okumpemula….” era wadde ne ku luno Namatovu yagezezzaako okumuwooyawooya, yabigaanyi nayimirira ku mulyango gwa bbaala ne Muko Mitanda.\nAbantu baanenyezza Kkojja olw’okucankalanya abagole ng’ayogera ebitatuukana na mukolo, kyokka ne yeewozaako nti obubaka bw’awa tebugendererwamu kusanyusa bantu wabula kussaawo musingi gw’amaka omunywevu ogwesigamiziddwa ku mazima, obuvunaanyizibwa, obutangaavu n’obwenkanya.\nSsaawa ya kusala ddansi. Flavia Namulindwa owa Bukedde Ttivvi (wakati) ng’azina n’abadigize abalala.\nEbiwala ebidigize nga biri mu bbaala.\n‘Zibabbiri’ awemudde abagole n’abawuniikiriza\n“ NAYE baana mmwe abagenda okugattibwa mumanyi engeri entuufu ey’okuteeka ekyuma mu ssigiri?”, bw’atyo ssenga Justine Nantume eyakazibwako erya ‘Zibabbiri bwe yatandise’omusomo’ gw’okutendeka Irene Namatovu ne bba Lutaaya bwe baabadde ku kasiki kaabwe ku Lwokusatu ekiro ku Guvnor.\nNantume okutandika ‘omusomo’ gwe, Dj yasoose kukubawo luyimba olwo abadigize ne badda mu ddiiro okusala ddansi.\nMu kiseera kino Lutaaya yabadde akyali ku mulyango gwa bbaala oluvannyuma lwa Kkojja Kyagulanyi okumunyiiza olw’okwogera eby’ensimattu ng’alinda awulire bassenga bye banaababuulirira.\nBakira abadigize basala endongo ng’abamu bwe balaba omupiira gwa Man U, era bwe baagiwangudde abamu baalabise nga kibayisizza bubi, olwo ssenga Justine mu ngeri y’okubazza mu muudu ng’ali wamu ne ssenga Hamida ne basumulula omusomo ogwabadde gujjudde ebigambo ng’ebimu byabadde bizito.\nJustine Nantume Zibabbiri ne Ssenga Hamidah\nBano baakuutidde Irene obutakwatanga peneti za Lutaaya z’anaabanga asimudde, nga bakyaddeko e Namboole.\nKu ntandikwa bassenga ebigambo baabadde babisabika bulungi, wabula we zaaweredde ssaawa 7:00 mu ttumbi ne batandika okubikubawo nga bwe basanze, ekyawalirizza Lutaaya okufulumira ddala akasiki ng’akutte ku mutwe nga bwe yeekokkola kye yayise obuseegu obw’ebbaluwa.\nLeero akasiki ka Lutaaya akalala kali mu bbaala ya Ambience e Masaka ate ku Lwomukaaga y’embaga e Mityebiri. Baakugattibwa mu kkanisa ya Kijjabwemi Church of Uganda.\nAbaanyaze abantu mu City Carnival poliisi ebayodde\nEyakuba omuserikale e Namboole bamukutte


Yokaana 13 LCB - Juan 13 CST | Biblica América Latina\nYokaana 13 LCB - Juan 13 CST\nYesu Anaaza Abayigirizwa be Ebigere\n1Ku lunaku olukulembera Embaga ey’Okuyitako, Yesu yamanya ng’ekiseera kye kituuse ave mu nsi muno agende eri Kitaawe. Yesu bwe yayagala ababe mu nsi, yabalagira ddala okwagala kwe kwonna okutuusiza ddala ku kiseera ekisembayo.\n2 Bwe baali balya ekyekiro, Setaani yali yamaze dda okuteeka mu mutima gwa Yuda Isukalyoti, omwana wa Simooni, ekirowoozo eky’okulya mu Yesu olukwe. 3 Yesu bwe yamanya nti Kitaawe yateeka byonna mu mikono gye, era nga yava wa Katonda ate gy’adda, 4 n’asituka ku mmere, ne yeggyako omunagiro gwe, ne yeesiba ettawulo mu kiwato, 5 n’ateeka amazzi mu bensani, n’atandika okunaaza abayigirizwa be ebigere nga bw’abasiimuuza ettawulo gye yali yeesibye.\n6 Bwe yatuuka ku Simooni Peetero, Peetero n’amugamba nti, “Mukama wange, ggwe onnaaze ebigere?”\n7 Yesu n’amuddamu nti, “Ensonga enkozesa kino togimanyi kaakano, wabula ekiseera kirituuka n’ogitegeera.”\n8 Peetero n’amuddamu nti, “Nedda, tolinnaaza bigere emirembe gyonna.” Yesu n’amugamba nti, “Bwe siikunaaze bigere, nga tossa kimu nange.”\n9 Simooni Peetero n’amugamba nti, “Mukama wange, tonnaaza bigere byokka, naye nnaaza n’emikono n’omutwe.”\n10 Yesu n’amuddamu nti, “Anaabye omubiri, aba teyeetaaga kunaaba okuggyako ebigere byokka, alyoke abe omulongoofu. Kaakano muli balongoofu, naye si mwenna.” 11 Kubanga Yesu yamanya anaamulyamu olukwe. Kyeyava agamba nti, “Si mwenna abalongoofu.”\n12 Yesu bwe yamala okubanaaza ebigere n’ayambala omunagiro gwe, n’addayo n’atuula, n’abagamba nti, “Kye mbakoze mukitegedde? 13 Mmwe mumpita Muyigiriza era Mukama wammwe, mukola bulungi okumpita bwe mutyo kubanga ddala bwe ntyo bwe ndi. 14 Kale Nze Mukama wammwe era Omuyigiriza, nga bwe mbanaazizza ebigere, nammwe musaana okunaazagananga ebigere. 15 Mbalaze ekyokulabirako, mukolenga nga Nze bwe mbakoze. 16 Ddala ddala mbagamba nti, Omuddu tasinga mukama we. Era n’oyo atumibwa tasinga oli amutumye. 17 Bwe mumanya ebintu bino muba n’omukisa bwe mubikola. 18 Ebintu bino byonna sibyogera nammwe mwenna, buli omu ku mmwe be nalonda mmumanyi; ekyawandiikibwa kituukirire ekigamba nti, ‘Oyo bwe tulya emmere anneefuukidde!’ 19 Kino nkibategeeza okuva kaakano, nga tekinnabaawo, bwe kinaabaawo mulyoke munzikirize. 20 Ddala ddala mbagamba nti buli asembeza gwe ntuma, ng’asembezezza Nze, era asembeza Nze ng’asembezezza oyo eyantuma.”\n21 Yesu bwe yamala okwogera ebyo n’alumwa nnyo mu mwoyo, n’agamba nti, “Ddala ddala mbagamba, omu ku mmwe anandyamu olukwe.”\n22 Abayigirizwa ne batunulaganako, nga tebamanyidde ddala gw’ayogerako. 23 Omu ku bayigirizwa, Yesu gwe yayagalanga, yali agalamidde okumpi n’ekifuba kya Yesu, 24 Simooni Peetero n’amutemyako ng’amugamba nti, “Mutubuulize gw’ayogerako.”\n25 Kale bwe yaddayo okugalamira ng’aliraanye ekifuba kya Yesu, n’amubuuza nti, “Mukama waffe, gw’oyogerako ye ani?” 26 Yesu n’addamu nti, “Gwe nnaakoleza ekitole ne nkimuwa nga ye wuuyo.” Awo n’akwata ekitole, n’akikoza n’akiwa Yuda Isukalyoti omwana wa Simooni. 27 Yuda bwe yamala okuweebwa ekitole ekyo, Setaani n’amuyingiramu.\nAwo Yesu n’amugamba nti, “Ky’okola kikole mangu!” 28 Ku baali balya tewaali n’omu eyategeera kyeyava amugamba bw’atyo. 29 Abamu baalowooza nti nga Yuda bwe yali atereka ensimbi, Yesu amugambye agende agule bye beetaaga ku mbaga, oba nti abeeko by’agabira abaavu. 30 Yuda olwafuna ekitole, amangwago n’afuluma ebweru; obudde bwali kiro.\n31 Yuda olwafuluma, Yesu n’agamba nti, “Kaakano Omwana w’Omuntu agulumizibbwa ne Katonda agulumizibbwa mu ye. 32 Era obanga Katonda agulumizibbwa mu ye, Katonda yeegulumiza ye yennyini, era amangwago ajja kumugulumiza.\n33 “Baana bange, akaseera katono ke nkyali nammwe. Mulinnoonya era nga bwe nagamba Abayudaaya nti, ‘Gye ŋŋenda mmwe temuyinza kujjayo,’ era nammwe bwe mbagamba kaakano.\n34 “Mbawa ekiragiro ekiggya: Mwagalanenga nga nze bwe mbaagala. 35 Bwe munaayagalananga abantu bonna kwe banaategeereranga nti muli bayigirizwa bange.”\n36 Awo Simooni Peetero n’amubuuza nti, “Mukama waffe olaga wa?”\nYesu n’amuddamu nti, “Tosobola kugenda nange kaakano, wabula olingoberera oluvannyuma.”\n37 Peetero n’amubuuza nti, “Mukama wange, lwaki siyinza kukugoberera kaakano? Nnaawaayo obulamu bwange ku lulwo.”\n38 Yesu n’amuddamu nti, “Onoowaayo obulamu bwo ku lwange? Ddala ddala nkugamba nti, Enkoko eneeba tennakookolima, ononneegaana emirundi esatu.”\nLCB : Yokaana 13


Bukedde Online - Agambibwa okufera Zigoti akwatiddwa\nAgambibwa okufera Zigoti akwatiddwa\nOmuvubuka bamutemulidde ku mbaga\nAbooluganda 3 bafudde mu kabenje\nOMUSAJJA agambibwa okufera omugagga w’e Mityana, Enock Kato Kisuule ‘Zigoti’ obuwumbi bubiri n’abulawo amaze n’akwatibwa n’atwalibwa mu kkooti, omulamuzi n’amusindika ku limanda.\nBya KIZITO MUSOKE ne EDWARD LUYIMBAAZI\nOmulamuzi Lilian Bucyana owa kkooti y’e Nakawa ye yasomedde Edward Muwawu Ddumba emisango gy’okufera omugagga Zigoti (kati omugenzi) ssente eziri mu buwumbi obubiri mu lukujjukujju n’amala n’abulawo.\nMuwawu yeegaanyi emisango gyonna egimuvunaanibwa, omulamuzi n’asalawo okumusindika mu kkomera e Luzira okutuusa nga December 28, 2016 lw’alikomezebwawo mu kkooti.\nMu July wa 2016, Muwawu ng’ali ne munne Geoffrey Seggaayi baamatiza omugagga Kato nga bwe baalina ddiiru y’okuguza ekibiina ky’amawanga amagatte ekya ‘United Nations Development Capital Fund (UNDCF)’ emmwaanyi.\nDdiiru yali ya doola obukadde 12 (mu za Uganda bwe buwumbi 40 n’obukadde 800.)\nZigoti yasindika ttiimu y’abantu be ne bagenda e Nairobi mu Kenya gye baasisinkanira Abazungu be baali babateze ne babamatiza nti be baali abakungu b’ekibiina ky’Amawanga Amagatte.\nTtiimu y’omugagga yakakasa nti ddala baali basisinkanye abantu abatuufu kuba baabalambuza n’ebizimbe by’ekitongole ne bategeeza nti gy’emirimu gye gimu gye baagala okukola mu Uganda.\nMuwawu yategeeza Zigoti nti baali bamwesize kuba yalina obumanyirivu mu kugula emmwaanyi. Yamukuba akalimi nga buli kimu bwe kyali kiwedde, kyokka nga kyali kyetaagisaayo ddoola emitwalo 50 okusonjola emisoso emitono egyali gisigadde.\nZigoti yagenda mu bammanerenda ne yeewola ssente eziri mu buwumbi bubiri, kuba yali amaze okumatizibwa nti alina kuziwaayo mu bwangu.\nKyokka oluvannyuma yeekengera nti bandiba nga baamubba, kuba yaddamu okukuba ku ssimu ya Muwawu ne banne nga teziriiko.\nEmikutu gye baayitangamu okuwuliziganya nga takyabafuna ne mu bifo byonna by’amusuubiramu nga taliimu.\nZigoti olwakitegeera nti abbiddwa yayisibwa bubi nnyo ne puleesa ne zirinnya.\nYapangisa abakugu mu by’okunoonyereza ne batandika okulinnya Muwawu ne Seggaayi akagere. Seggaayi baamukwata mu October, kyokka Muwawu n’asigala ng’akyabuze.\nKigambibwa nti puleesa Zigoti yamuyitirirako nga bammanerenda bamubanja ssente zaabwe omuli n’amagoba amangi ate ng’akyalemeddwa okukwata Muwawu agambibwa nti ye yakwasibwa ssente eziri mu buwumbi obubiri.\nBammanerenda baamuyitirirako nga baagala kuwamba byabugagga bye omuli n’ebyuma by’emmwaanyi bye yali yasingayo nga bamuwola ssente.\nEmbeera eno yaleetera omugenzi okulwala n’okuttuka endwadde n’atuuka n’okutwalibwa e Buyindi okujjanjabibwa kkansa.\nObulwadde tebwamuweeza n’afa n’aziikibwa e Mityana ku wooteeri ye eya Enro.\nWadde nga Kato yafa, kyokka abakugu mu by’okunoonyereza nga bakolaganira wamu n’ebitongole by’ebyokwerinda baasigala balinnya Muwawu akagere okutuusa lwe baamukutte.\nMUWAWU SI GWE GUSOOSE OKUKWATIRWA MU BUFERE\nMuwawu amanyiddwa mu Kampala olw’okuvuga emmotoka ez’ebbeeyi n’okucakaza abakazi mu bifo ebisanyukirwamu era amanyiddwa ng’omusajja owa ssente.\nMu August wa 2013, omulamuzi Atwooki Rugadya yasingisa Muwawu omusango gw’okufera n’amusindika mu kkomera yeebakeyo emyaka etaano.\nKyaddirira okufera Omuzungu enzaalwa ya Budaaki ayitibwa Jespersen Carseten ensimbi akawumbi kamu n’obukadde 600.\nKyokka Muwawu teyabandaala mu kkomera oluvannyuma lw’okujulira mu kkooti esingawo n’ayimbulwa.


Bukedde Online - Ebintu 12 ebisibye obwassekibotte mu kisenge\nEbintu 12 ebisibye obwassekibotte mu kisenge\nSsenga okulaze obulabe obuli mu kulaba ebifaananyi by'obuseegu\nMinisita Nadduli ayogedde ku mutindo gw'eb...\nAKABOOZI ye nnamuziga etambuza obufumbo, oba oyinza okukageraageranya ku munnyu, anti gwe guwoomesa enva. Noolwekyo bwe kabulawo oba bwe kafuuka ak'ebbalirirwe, obufumbo buyinza okutandika okuyuuga.\nWadde abasinga tukimanyi nti abasajja baagala nnyo okwegatta, era nga ne bannassaayansi bakikkaatiriza nti abasajja bayoya nnyo akaboozi okusinga abakazi, ennaku zino abakazi abamu beesanga ng'abasajja baabwe tebakyayagala bya kwegatta. Embeera eno ennaku zino nnyingi mu bafumbo naddala obufumbo nga tekyawula abakyali mu myaka gy'ekivubuka n'abakuze.\nAbafumbo tebakyanyumya kaboozi, abasajja baakowa dda okwegatta ne bakyala baabwe ekintu eky'obulabe eri obufumbo bwabwe. Edith Mukisa omukugu mu kubudaabuda abantu yagambye nti emirundi mingi abakazi banguwa okwekubamu ttooci okuzuula ogubadde, era ne bakyusaamu we kiba kyetaagisizza.\nWabula ekizibu nti embeera eno oluusi eba eva ku musajja yennyini nga y'alina okwetereeza. Mukisa yagambye nti ebimu ku bireese embeera eno mulimu;\n1 Abakazi abamu tebasikiriza mu buliri. Mu butonde abasajja baagala nnyo ebipya buli lunaku naye kino abakyala abamu kyabalema okutegeera .\nOmusajja yeegatta naye kyokka ng'omukazi talina kapya k'aleetayo. Omusajja yeetaaga akomewo nga waakiri wakyusizza ku kisenge era ajja kulaba nti waliwo ekipya era kijja kumuteeka mu2 mbeera.\nOmukazi bw'aba takyatuukiriza buvunaanyizibwa bwe. Omukazi okwagalwa bba era n'atuukiriza byonna ebimusuubirwamu alina okukola byonna bba by'amusuubiramu. Bw'aba takyabikola, okugeza tayonja waka, talabirira baana, omusajja amwetamwa n'abeera nga takyayagala kwegatta naye.\n3 Ebikolwa by'abakyala ebyesittaza abasajja. Okugeza ssinga omukazi yeenyigira mu by'ekirogo nga bba tabyagala, omusajja atuuka ekiseera ng'atya okwegatta naye era eby'okwegatta n'abiviirako ddala.\n4 Obwenzi. Wadde abasajja abamu kino tekiba kituufu, naye emirundi mingi omusajja bw'atandika obutayagala kukiika waka, weesanga ng'alina gy'asookera. Wabula nga tonnamukazakkaza, sookweetegereze ensonga era ofuneyo n'obubonero obukakasa nti ddala alina ebweru omuntu omulala gwe yeegatta naye, olyoke obimutunuzeemu.\n5 Okubulwa amaanyi agasituka. Ekizibu kino kituuka mu basajja naye ebiseera ebisinga ne bakisirikira. Olw'obutayagala kubuulira baagalwa baabwe basalawo butanyega ku bya kwegatta kubanga abeera atya okuswala mu maaso g'omukazi, okutandika ensonga ate n'alemwa okuziggusa. Omusajja alina ekizibu kino ojja kwesanga ng'amala ebbanga nga teyeegasse na muntu yenna olw'okuba tafuna maanyi gasituka.\nWabula kino tekitegeeza nti akyaye mukazi we, nedda. Aba ayagala okwegatta wabula ng'amaanyi g'atalina. Embeera eno oluusi ereetebwawo situleesi, eddagala lya puleesa, abalina amasavu mu misuwa, n'endwadde endala. Ekirala ekizibu kino oluusi kibaawo omusajja gye yeeyongera okukula. Ekibi nti oluusi n'okukirowoozaako nti tacamuka, ate kimulemeseza ddala okulowooza ku by'okwegatta.\nOwa NRM oluwanguddwa mu kalulu puleesa n'emukuba n'afa\nOmuyizi abadde yakatikkirwa afiiridde mu loogi e Mengo\nMalaaya akubye omukinjaagi kalifoomu n'amunyagira mu loogi e Mukono\nOw'emyaka 50 aguze malaaya n'afiira mu kikolwa


Abaana b'eyali ow'Essiga lya Kanajje batanziddwa ente buli omu lwa kukuba bakulu ba Kika mayinja mukuziika kitaabwe\nOmutaka Wilson Ndawula Ssebuganda Nnamuguzi, omukulu w'Ekika ky'Empologoma alabudde bazzukulu be abeefunyiridde okwegabanya n'okutunda ettaka ly'ekika okukikomya mbagirawo nti kubanga mu kino baakusaanyaawo obutaka bwabwe olwo abaana be bazaala gye buggya baleme kuba na nsibuko.\nNnamuguzi bino yabyogedde alambula ettaka eriweza mayiro nnya e Kasaka mu Buddu Kabaka lye yawa abaamasiga ana (4) mu Kika ky'Empologoma okusimbangako emiti gy'emituba okukomaganga embugo ze kyokka nga zino zaasangiddwa zisengeddwaako abantu n'endala ng'abaana b'abaaliko abakulembeze mu Masiga gano balyeddizza.\nSsebuganda yasookedde ku kyalo ky'e Wamala mu Kasaka ku Ssiga lya Lubyayi erikulemberwa Pius Sserwadda Kiwanuka Waswa ng'eno embuga ye yasangiddwa ku yiika bbiri n'ekitundu zokka, yagenze e Kijujuzi ku ssiga lya Kanajje erikuumibwa Katikkiro waalyo Ssaalongo Edward Kayondo owa (Kayondo Plaza e Masaka) oluvannyuma lw'eyali alikulira (Kanajje) okufa ebbanga ttono eriyise ng'embuga ye yasangiddwa ku yiika 10.\nYeeyongeddeyo e Birongo ku ssiga lya Kiyuuka eritwalibwa Christopher Kalema n'oluvannyuma ne yeeyongerayo e Kaamulagadde ku ssiga lya Kasendwa erikulemberwa Steven Jjuuko nga bano baasangiddwa tebalina mbuga za butaka bwabwe nga wonna waasengawo be baayise bannakigwanyizi.\nSsebuganda yakubye olukiiko ku mbuga ya Kanajje nga wano we yasinzidde n'alabula abeesenza ku ttaka lino nti, ensonga zaalyo zaakutwalibwa mu kkooti z'amateeka ziramule.\nKatikkiro w'ekika ky'e Mpologoma, Omutaka Patrick Kisekka Ddungu yaloopedde Ssebuganda nga bwe batutte ebbanga ddene nga batuula mu nsonga z'ettaka lino n'abaana Nnabuufu ne Nakalema abamu ku baali abaana ba Emilio Luwaga eyali Katikkiro w'essiga lya Lubyayi nga kitaabwe yali musika w'eyali omukuumi w'ettaka eryo nti kyokka ebituukibwako Ekika babiziimuula.\nPius Sserwadda Kiwanuka Waswa, Ow'essiga Lubyayi agamba nti ebintu bingi biremye okukolebwa lwa kubulwa buwagizi bw'Abazzukulu\nOno yasomedde abaana b'eyali ow'Essiga lya Kanajje ekkumi n'abasatu (13) ekibonerezo ekyabaweereddwa olw'okukuba amayinja abakulembeze b'olukiiko olufuzi olw'ekika bwe baali bagenze okuziika kitaabwe ng'abaana bawakanya eky'okumuziika ku mbuga so nga Ekika kyali kyagala aziikibwe ku butaka bwe awali ba Kanajje abalala."


Hadith za NNABBI ku shia n’obushia\nHadith za Nnabbi oweekitiibwa (s.a.a.w) zeya yogera mu kunyonyola obushia nemukukuutira abantu (Okubalaalika) okukwaata enjigiriza za Imam Ali (a.s) n’okugoberera nga Ali nga ye NNABBI amaze okuva mubulamu, n’okufuula enjigiriza za Ali (a.s) Okubeera omusingi kwebatambulira era n’okutambuliza obulamu bwaabwe obwensi n’eddini yaabwe, nyingi ddala, mubitabo byaaba “Sunna “n’aba “Shia”. Nga siba Shia bokka beebazoogera era tujja kukujjirayo kko kubamanyi aba “Sunna” abakulu era abaamanyi abaawandiika “Hadith” ezo mubitabo byaabwe eranga nabo bazikakasa obutuufu bwaazo nti zaavra ddala ku weekitiibwa NNABBI (s.a.a.w).\nJalaal-diin suyuutwi omukuukuutivu mu kuvunula Qur’an eyeekitiiibwa ne hadith za NNABBI (s.a.a.w) ayogera mutikabo kye kyebayita “Durarul- Manthuur “ejjuzu: 6: Olup. 379: “Hadith nga ejjibwa ku “Ibn Asaakir “n’agijja ku jaaber Ibn Abdullah agamba nti : Twaali awali NNABBI (s.a.a.w) Ali (a.s) najja nagamba (NNABBI (s.a.a.w) ) nti ndayira oyo eyaantonda ! mazima ono (Nga alaza ku Ali) nabagoberezi be beebangenda okweeyagala “Amakulu nti kulunaku lw’enkomerero abalimugoberera nga nfudde beebo abagenda okweyagala kulunaku olw’enkome rero “Katonda nassa etteeka eriri mu kuraan (Qur’an) Bayyina 8 etteeka nti : (Amazima ddala abo abakkiriza nebakola n’emirimu emrungi beebo abantu abalungi).\nN’omwoogezi omulala mukitabo kyeekimu ayitibwa “Ibn Adie nga hadith agijja ku Ibn abbass ayaganba nti : “Bweryaamala okukka etteeka lya’katonda owekitiibwa eryo lyetwoogeddeko waggulu (Amazima ddala aabo abakkiriza nebakola n’emirimu amikungi beebo abantu abalungi) NNABBI (s.a.a.w) naagamba Ali (a.s) abantu abalungi yeggwe na’agoberezi bo. Tasfir Nour Al-Abswaar eyakubwa omwaka 1398 A.H. Beirut, Olup.: 80.\nOmulala ye “Ibn mardwayihi “nga hadith agijja ku Ali (a.s) mukitabo kyeekimu ekyo ekya “Duraru-l manthuur “jjuzu 6 Olup. 379 era nanye ayogera bwaatyo.\n2 - Omwoogezi owookubiri ye “Ibn Hijri Al Maalikie “Mukitabo kye ekiyitibwa “Swaiku Al Muhriqah “Olup. 161 awandiika hadith nga eva ku “Ibn abbass “Agamba nti etteeka lino bweryaamala okukka eryaali ligamba nti (Amazima ddala abo abakkiriza nebakola n’emirimu emirungi beebantu abalungi) Oweekitiibwa NNABBI (s.a.a.w) n’agamba Ali (a.s) nti abantu abasinga obulungi ye ggwe n’abagoberezi bo mujja kujja ggwe n’abagoberezibo kulunaku lwenkomerero nga muli beesiimu abasiimiddwa, ate bajje abalabe bo kulunaku olwo nga banyiize era beekabye.\n3 - Omwoogezi owookusatu ayitibwa “Al Qanduuzi Al hanafi “mukitabokye kyebayita “Yanaabie Al - Mawadda”ejjuzu 2 Olup. 4 awandiika hadith nga agijja ku mukyaala wa NNABBI (s.a.a.w) gwebayita “Ummu Salamaa “(a.s) yagamba nti (s.a.a.w) yagamba nti : Ali (a.s) n’abagoberezi be bajja okweesiima kulunaku lwenkomerero”.\n4 - Omwoogezi owookuna, ye “Sheikh Shabranje “mu kitabo kye “Noor Al Abswar “Olup. 87 awandiika hadith eggibwa ku mwaana wa taata omuto owa NNABBI amanyidwa obulungi munzikiriza zonna ez’obusiraam ayitibwa Ibn Abass agamba nti bweryaamala okukka etteeka eryo nagamba nti : Ggwe na’bagoberezi bo mujja kujja kulunaku lw’enkomerero nga musiimye era nga musiimiddwa ate abalabebo bajje nga tebasiimidwa era nga banyiikaavu kulunaku olwo.\n5 - Omwoogezi owookutaano, ye Sheikh Ibn Swabbagh mukitabo kye “Fusul Al Muhimah “Olup. 123. Hadith yeemu kunsonga eyo.\n6 - Owoomukaaga ye “Hamwein Al Sha’fy” mu kitabo kye “Fara’du Ssimtwain “ejjuzu 1 Olup. 156 awandiika hadith nga evaku j’abir yagamba nti twaali awali Nnabbi (s.a.a.w) Ali (a.s) najja, Nnabbi (s.a.a.w) nagamba nti “Azze mugandawange”. Nazzaako nti “Ndayira eyantonda (Katonda) mazima ddala oyo “nga alaza ku Ali (a.s) naabagoberezi be bageda kweesiima olunaku lw’enkomerero”.\n7 - Owoomusanvu ye Al’ Hakeem Al Heskaany Al Shafy “mutitabo kye “Shawahidu Al Tanzir “yayogera hadith 23 kunsonga eyo emu kuzo mu ejjuzu 2 Olup. 356-366 hadith eyo eri 1125.\n8 - Owoomunaana ye “Dar Al Qutny” ayogera hadith ya Nnabbi (s.a.a.w) yagamba nti gwe Ali n’abagoberezi bo muli ba’mujjana (Enju ey’emirembe) ekitabo “Ihqaq Al Haq “ne Izhaar Al Ba’twir “juzu 8 Olup. 309.\nOwoomwenda ye “Sheikh Al Gazaaly “mukitabo kye “Ghaayatu-l Maraam “nga hadith ejjibwa ku Anass Ibn Ma’lik”agamba nti Nnabbi (s.a.a.w) yagamba abantu emitwaalo musanvu bagenda kuyingira ejjana nga tebabalidwa n’akyuuka na’tunuulira Ali (a.s) namugamba (Abantu emitwaalo Musanvu) beebagoberezi bo naawe omukulembeze waabwe “Olup. 327 omulyago 28.\nMubungi bwaabwe kati tuleme kulowooza emitwaalo giri musanvu gyokka, nga ne Qur’ane bweekozesa mu tteeka ly’okusonyiwa kwabannanfuusi nga nekigendererwa okuba nti bungi bwaakyo nga bannamateeka bwebagamba.\nBwo’ba oyangala okumanya ekisinga awo ku bikwatagana ne “Hadith “ezo Nnabbi (s.a.a.w) zeyayogera era nga zikwatagana kunsonga ya “Shia “era nga ziri mubitabo bya ba “Ahli Sunna “oyinza okusoma ebitabo bino wammanga:\n1. “Kifaayat Twalib” ekya kanjiey Asha’fy olup: 353.\n2. “Al Manaaqub” ekya Hawarzmy Al Hanafy olup: 266\n3. “Tarjumat Imam” Mubyafaayo bya Damasca kya “Asaakir Olup. 442 Ejjuzu : 2 Hadith eya 958.\n4. “Tafsiir twabary ekya twabary ejjuzu eyekkumi nebbiri (12) olupula 171.\n5. “Tadhkirat Al khawas’’ekya ibn’jawz Al hanafy Olup. 171.\n6. ‘’ Fathul- Qadir ’’ ekya ’’ shakunny “ejjuzu eyookutaano (5) Olup. 477.\n7. Ruuhul maani “ekya “Aalousy “Ejjuzu eyaamakumi Asatu (30) Olup. 207.\nEra no’muwandiisi gwebayita Muhammad Ali kard mukitabo kye “Khutuwat Shaami” (Ye simushia).\nAgamba nti ba swahaba bangi baalinga bayitibwa ba “Shia” (Abagoberezi) ba Imam Ali (a.s) ku mulembe gwa Nnabbi, okugeza nga Salman Al Farsi ; agamba nti Nnabbi Muhammad (s.a.a.w) twaamuwerera enkolokooto okubeera nti ye mulungamya wa’ basiraamu, no’kubeera nti Ali Ibn Abi Twa’lib (a.s) Imam wa’basiraam n’okumugoberera.\nNe Sayed Al Hidhri oyo eyagamba nti abantu ba’alagirwa okukola ebintu bitaano naye nebakolako bina bebalekayo kimo. bwebaamubuuza nti by’ebiriwa ebintu ebina abantu byebaakola yagamba nti : Eswala ezzaka’a no’kusiiba omweezi gwa Ramadhan wamu no’kulambula ennyumba yaakatonda (Hijja). Nebamubuuza ate ekyo kyebaaleka ekimu kyeekiriwa? Yagamba nti kweekulekeerera Imam Ali Ibn Abii Twalibi (a.s).\n. Ne mubitabo ebirala ebya Ba Ahli-Sunna. Era wano wentwalira omukisa okujjukiza kunsonga enkulu nga nayo:-Okwesembesa ebiri mubitabo ebyo (Al- Maswadiri) kiri kubitabo ebyawandiikibwa olubereberye, sso s’ebyo eby’oluvanyuma ol’w’ensonga y’okuba nti emikono egitali myesigwa gyawanvuwa n’egitandika n’okuzanyisa okusangula enjogera (Riwayat) ezandibadde ennungi kuludda lw’abashia mubitabo ebyawandiikibwa okuvanyuma, era ekyo nakyo tetumanyi kyakukikolera.\nMazima abamu enjogera (Riwayat) ezandibadde z’ese-mbesebwa abashia bazisangula mubitabo mubugenderevu nga beyambisa engombo y’okwekennenya, okulongoosa n’ okulungamya ebyawandiikibwa okusooka. Sso nga ekyo kyawukana n’obwesigwa bw’obuyivu ko okusukka amateeka abugunjufu nempisa z’obusiramu, era ddala tewali alina busobozi wadde amanyi okujjako mukama katonda Ali waggulu wabuli kimu era omugulumivi ennyo.


Bukedde Online - Omusolo omupya ku kasooli gunyiga mulimi\nAbalimi nga bakuba kasooli mu nnimiro.\nABANGUYA ebigambo bajeti y’omwaka 2018/19 baagituumye weesiba ekimyu (kisibwa omuntu ali mu nnaku naddala ey’okufiirwa omuntu ow’oku lusegere). Mu bwangu kitegeeeza nti bajeti nkakali.\nMu bagenda okwesiba ebimyu n’abalimi tebajja kubulamu. Mu Uganda, kasooli kyekimu ku birime ebisinga okulimwa naddala abalimi bamufunampola kyokka omusolo gwe batadde ku kasooli mukakali.\nMinisitule y’obulimi, obulunzi n’obuvubi yaweereddwa obuwumbi 914 n’obukadde 710. Gavumenti etaddewo omusolo gwa 112 ku buli kkiro ya kasooli, ehhano, omuceere n’entungo ebitali bisunsule nga bitundwa ebweru wa Uganda.\nJjukira nti kasooli gwe tusinga okutunda ebweru, agenda mu mawanga agatuliraanye okuli South Sudan, Kenya, Rwanda, Tanzania ne Burundi era agendayo nga wa mpeke newankubadde nga tutundayo n’obuwunga obutonotono.\nKITEGEEZA KI ERI OMULIMU?\nCharles Kifumuuka nga ye dayirekita wa Biyinzika Millers ng’akuba n’okutunda obuwunga mu Kisenyi yagambye nti: Kasooli agenda ebweru nga wa mpeke kiyinza okuba ekizibu okukoma, kino kitegeeza ssinga omusuubuzi oyo bamuggyako 112/- ku buli kkiro, omugugu gwonna tayinza kugutikka kasitoma gy’amutwala ate jjukira oli agula mu bungi nga tojja ku muzza mu ebyo, wabula alina kunyiga mulimi mu kumugulako kasooli, asobola okusalawo okukendeeza ku magoba naye nnusu nga 80 zisobola okudda ku mulimi, olwo eyandifunye 450/- buli kkiro aba agenda kufuna 370/-, kati omulimi eyalima yiika n’akungula kkiro 1500 aba afiiriddwa emitwalo 12, ezo ssente nnyingi ku mulimi waabulijjo.\nNze nsasula ssente z’okupangisa 800,000/- buli mwezi konteyina gy’enkoleramu, amasannyalaze buli kiro 100, zitwala 20,000/-, KCCA ensasuza 260,000/- za layisinsi.\nTwala kyakulabirako ku muntu nga nze atunda wano akawunga, okutuusa kasooli okutuuka mu Kisenyi mmotoka ereeta kkiro 10,000 okutambuza kasooli ekuggyako emitwalo nga 80, okwo gattako emisoso gya minzaani, abakozi ku kyuma, amasannyalaze n’ebirala byonna nga bibalwa mu 200/- ku buli kkiro ate ng’olina okuffissaako mbeera nina kusala bbeeyi gye ngula omulimi, kubanga bw’ogamba okwongeza akawunga kiba tekisoboka kuba abamu ku banno baba tebakongezza nga banyigiriza mulimi.\nKino kitegeeza nti omulimi y’agenda okuddamu okubonaabona, kati bw’ogattako omusolo omulala ndabawo obuzibu, okuggyako Gavumenti ssinga yaweze butaddamu kutanda mmere ya mpeke bweru ekyo kyandibadde kisingako kuba embeera yonna enyingiriza mulimi.\nTwala eky’okulabirako ekya kasooli agula 650/- e Kampala, kitegeeza omulimi afuna 450/-, kitegeeza omuggyeeko nnusu 200/- naawe oteteenkanye entambula n’emisoso emirala. Ebirala ebiteereddwaako omusolo kuliko ehhano, omuceere n’entungo.\nOMUKISA GW’OMULIMI MU BAJETI\nlGavumenti amaanyi egenda kugateeka ku kutumbula ebitundibwa ebweru wa Uganda naddala emmwaanyi ennyingi ebweru ng’omwaka 2018/2019 eruubirira kutunda ensawo 7,353,278 eza kiro 60.\nKitegeeza omulimi w’emmwaanyi ssinga oyongera amaanyi mu kuzirabirira akatale weekali ate Gavumenti erina okukakuuma nga kalungi okuzzaamu abantu amaanyi.\nlGavumenti yaakuwa kkampuni ez’enjawulo n’abantu ssekinnoomu banneekoleragyange satifikeeti 10,000 okusobala okukakasa omutindo. Wano ggwe omusuubuzi weetegeke n’ebisaanyizo okubeera omu ku bakkirizibwa, waliwo omukisa gw’okufuna ssente abaguzi kasita bamanya nti ebintu byo bituukana n’omutindo\n. lOkuwola abantu ssente bazimbe ebyuma ebisunsula emmwaanyi, abalimi wano okufunamu mwekoleramu ebibiina mu kitundu kyammwe musabe ssente zino muzimbe ekyuma ekisunsula emmwaanyi nga muzirima n’okuzisunsula mujja kwongera ku magoba nga mutunda kase.\nlOkuyamba abantu baabulijjo okuzimba ebifo eby’omulembe ebirongoosa ennyama n’amata.\nlOkuzimba ebifo ebifukirira ebikozesa sola kiweereddwa enkizo. Naawe omulimi omulembe gwa sola tegwandikuyiseeko kubanga kati okufukirira kwe kuliwo, sola ekkekkereza nga mu kugikozesa teweetaaga mafuta.\nlOkuzimba amakolero g’amajaani mu bitundu okuli Kisoro, Kabale, Kanungu, Zombo ne Mityana. Wano abalimi ssinga mwekolamu omulimu ne mukolera wamu kya kubayamba okuganyulwa mu nteekateeka eno, kuba ekyuma kisembedde wammwe nga mugenda kwongera okuganyulwa mu kugattako omutindo.\nlOkuwagira abavubuka, abakadde n’abakyala 3,000 mu disitulikiti ya Lira, Hoima ne Kamuli mu kulunda embizzi. Bw’oba obeera mu bitundu ebyo wandibadde weetegeka mu bintu ebisookerwako gamba nga okuzimba ekiyumba.\nlOkulondoola ebikozesebwa mu byobulimi ebiyingizibwa mu ggwanga okusobola okulwanyisa ebicupuli, kigenda kukolebwa ku nsalo eziyingira mu Uganda ne ku kisaawe ky’ennyonyi. Omulimi abadde akaaba ebicupuli ssinga kiteekebwa mu nkola oba olidde.\nlOkuteekawo ebiyumba omulimkirwa (Green House) 10 mu bitundu by’eggwanga eby’enjawulo okusobola okutumbula eby’obulimi ebitundibwa ebweru w’eggwanga, wano omukisa gw’omulimi gwa kukoppawo magezi ku nnima ey’omubiyumba ey’omulembe.\nlOkwongera ku mutindo gw’omuddo gw’ebisolo. Omusana ogwaka, ssinga kino abalunzi bakiyiga kijja kubayamba okutereka emmere y’ensolo zaabwe kyongere ku magoba nga tabakaaba muddo nga bwe kibeera.\nMariam Nisha Millers\nAbaagobeddwa mu Kampala temwekubagiza\nMwanirize abagenyi ababakyalira awaka\nLoodi Meeya beera mwenkanya


Masomero Ki Bapayoniya Ge Basobola Okugendamu?\nKatonda by’Ayagla Bye Biruwa?\nAbajulirwa ba Yakuwa Bantu ba Ngeri Ki?\nLwaki Tuyitibwa Abajulirwa ba Yakuwa?\nAmazima Agali mu Bayibuli Gaddamu Gatya Okutegeerwa?\nLwaki Twafulumya Bayibuli Eyitibwa Enkyusa ey’Ensi Empya?\nOnooganyulwa Otya ng’Ozze mu Nkuŋŋaana Zaffe?\nOkubeerako Awamu ne Bakristaayo Bannaffe Kituganyula Kitya?\nEnkuŋŋaana Zaffe Ziba Zitya?\nLwaki Twambala Bulungi nga Tugenda mu Nkuŋŋaana Zaffe?\nTuyinza Tutya Okwetegekera Enkuŋŋaana Obulungi?\nOkusinza kw’Amaka Kye Ki?\nLwaki Tugenda ku Nkuŋŋaana Ennene?\nOmulimu Gwaffe ogw’Okubuulira Gukolebwa Gutya?\nAbakadde Bayamba Batya Ekibiina?\nAbaweereza Balina Buvunaanyizibwa Ki?\nAbalabirizi b’Ebitundu Batuyamba Batya?\nTuyamba Tutya Baganda Baffe Abali mu Buzibu?\nOmuddu Omwesigwa era ow’Amagezi y’Ani?\nLeero Akakiiko Akafuzi Katambuza Katya Emirimu Gyako?\nBeseri Kye Ki?\nBiki Ebikolebwa ku Ofiisi Zaffe ez’Amatabi?\nEbitabo Byaffe Biwandiikibwa Bitya era Bivvuunulwa Bitya?\nEkibiina Kyaffe Kiggya Wa Ssente Ze Kikozesa?\nLwaki Ebizimbe by’Obwakabaka Bizimbibwa era Bizimbibwa Bitya?\nEkizimbe ky’Obwakabaka Tusaanidde Kukirabirira Tutya?\nEtterekero ly’Ebitabo ery’Ekibiina Lituyamba Litya?\nBiki Ebiri ku Mukutu Gwaffe Ogwa Intaneeti?\nOnookola Yakuwa by’Ayagala?\nBISOME MU Abbey Afrikaans Ahanta Aja Albanian Alur American Sign Language Amharic Angolan Sign Language Argentinean Sign Language Armenian Assamese Attié Aukan Australian Sign Language Aymara Azerbaijani Azerbaijani (Cyrillic) Bambara Baoule Bashkir Basque Bassa (Cameroon) Bassa (Liberia) Batak (Dairi) Batak (Karo) Batak (Simalungun) Batak (Toba) Belize Kriol Bengali Bicol Bislama Bissau Guinean Creole Bolivian Sign Language Boulou Brazilian Sign Language British Sign Language Bulgarian Cakchiquel (Central) Cambodian Catalan Cebuano Changana (Zimbabwe) Chavacano Chichewa Chilean Sign Language Chinese (Simplified) Chinese (Traditional) Chinese Sign Language Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Chuvash Cibemba Cinyanja Colombian Sign Language Comorian (Ngazidja) Costa Rican Sign Language Croatian Cuban Sign Language Czech Czech Sign Language Damara Dangme Danish Digor Douala Drehu Dusun Dutch Dutch Sign Language Ecuadorian Sign Language Efik Emberá (Catío) English Esan Estonian Ewe Fante Faroese Fijian Filipino Sign Language Finnish Finnish Sign Language Fon Frafra French French Sign Language Ga Galician Garifuna Georgian German German Sign Language Ghanaian Sign Language Gitonga Gokana Greek Greek Sign Language Greenlandic Guadeloupean Creole Guarani Guarani (Bolivia) Guatemalan Sign Language Guerze Gujarati Gun Guna Guéré Haitian Creole Hausa Hebrew Herero Hiligaynon Hindi Hiri Motu Hmong (White) Honduras Sign Language Huastec (San Luis Potosi) Hungarian Hungarian Sign Language Hunsrik Iban Ibanag Ibinda Icelandic Igbo Iloko Indian Sign Language Indonesian Indonesian Sign Language Irish Isoko Italian Italian Sign Language Japanese Japanese Sign Language Javanese Jula Kabuverdianu Kabyle Kachin Kannada Karen (S'gaw) Kazakh Kekchi Khana Khasi Kikaonde Kikongo Kikuyu Kiluba Kimbundu Kinande Kinyarwanda Kipende Kirghiz Kiribati Kirundi Kisi Kisii Kisonge Kongo Korean Korean Sign Language Kpelle Krio Kurdish Kurmanji (Caucasus) Kwangal Kwanyama Kyangonde Lahu Laotian Latgalian Latvian Lenje Lhukonzo Lingala Lithuanian Lomwe Low German Luganda Lugbara Lunda Luo Luswayiri Lutoro Luvale Luwalabu Macedonian Macua Malagasy Malay Malayalam Malaysian Sign Language Maltese Mam Mambwe-Lungu Mangareva Maninkakan (Eastern) Mapudungun Marathi Marquesian (Hiva Oa) Marquesian (Nuku Hiva) Marshallese Mauritian Creole Maya Mazahua Mazatec (Huautla) Mbukushu Mende Meru Miskito Mixe Mixtec (Guerrero) Mixtec (Huajuapan) Mizo Mongolian Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nepali New Zealand Sign Language Ngabere Ngangela Nias Nicaraguan Sign Language Nigerian Pidgin Niuean Norwegian Nuer Nyaneka Nyungwe Nzema Okpe Oromo Ossetian Otomi (Mezquital Valley) Panamanian Sign Language Pangasinan Papiamento (Aruba) Papiamento (Curaçao) Paraguayan Sign Language Persian Peruvian Sign Language Pidgin (Cameroon) Pilagá Polish Ponapean Portuguese Pular Punjabi Punjabi (Shahmukhi) Páez Quebec Sign Language Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Quichua (Pastaza) Quichua (Santiago del Estero) Quichua (Tena) Rarotongan Romanian Romanian Sign Language Romany (Bulgaria) Romany (Eastern Slovakia) Romany (Macedonia) Romany (Macedonia) Cyrillic Romany (Northern Greece) Romany (Southern Greece) Russian Russian Sign Language Réunion Creole Salvadoran Sign Language Samoan Sango Saramaccan Sarnami Sena Senoufo (Cebaara) Sepedi Serbian Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovak Sign Language Slovenian Solomon Islands Pidgin Somali Spanish Spanish Sign Language Sranantongo Sunda Susu Swati Swedish Tagalog Tahitian Tajiki Talian Tamil Tandroy Tankarana Tarahumara (Central) Tarascan Tatar Telugu Tetun Dili Thai Thai (Northeastern) Thai Sign Language Tigrinya Tiv Tlapanec Toabaite Tojolabal Tok Pisin Tokelauan Tongan Totonac Tshwa Tsonga Turkish Turkmen Turkmen (Cyrillic) Tuvaluan Twi Tzeltal Tzotzil Udmurt Uighur (Cyrillic) Ukrainian Urdu Urhobo Uruguayan Sign Language Uzbek Uzbek (Roman) Valencian Venda Venezuelan Sign Language Vezo Vietnamese Wallisian Waray-Waray Wayuunaiki Welsh Wichi Wolaita Xhosa Yacouba Yoruba Zapotec (Isthmus) Zapotec (Lachiguiri) Zimbabwe Sign Language Zulu\nEssomero lya Gireyaadi, Patterson, New York\nAbajulirwa ba Yakuwa bamaze ebbanga ddene nga balina amasomero agabatendeka mu mulimu gw’okubuulira n’okuyigiriza. Abo abamala ebiseera ebingi mu mulimu gw’okubuulira amawulire ag’Obwakabaka bafuna okutendekebwa okw’enjawulo basobole ‘okutuukiriza mu bujjuvu obuweereza bwabwe.’—2 Timoseewo 4:5.\nEssomero lya Bapayoniya. Omubuulizi bw’amala omwaka gumu ng’aweereza nga payoniya, ayitibwa mu ssomero erimala ennaku mukaaga eribeera mu kimu ku Bizimbe by’Obwakabaka ebiri mu kitundu kye. Ekigendererwa ky’essomero lino kwe kuyamba payoniya okweyongera okunyweza enkolagana ye ne Yakuwa, okulongoosa mu ngeri gy’abuuliramu ne gy’ayigirizaamu, n’okweyongera okuweereza Yakuwa n’obunyiikivu.\nEssomero ly’Ababuulizi b’Obwakabaka. Essomero lino limala emyezi ebiri era litendeka bapayoniya ababa abeetegefu okuweereza mu bitundu awali obwetaavu obusingako. Bwe beewaayo okukola ekyo baba ng’abagamba nti, ‘Nzuuno! Ntuma!’ era baba bakoppa Yesu Kristo, Omubuulizi w’Amawulire Amalungi asinga bonna abaali babaddewo ku nsi. (Isaaya 6:8; Yokaana 7:29) Omuntu okuva w’abeera n’agenda okubuulira mu bitundu eby’ewala kiyinza okumwetaagisa okubaako enkyukakyuka z’akola. Empisa z’omu kitundu, embeera y’obudde, n’emmere oluusi biba bya njawulo nnyo ku ebyo by’aba amanyidde. Kiyinza n’okumwetaagisa okuyiga olulimi olulala. Essomero lino liyamba baganda baffe ne bannyinnaffe abafumbo n’abatali bafumbo, abali wakati w’emyaka 23 ne 65, okweyongera okukula mu by’omwoyo. Libabangula mu ngeri gye bayinza okutuukiriza obulungi obuweereza bwabwe, bwe batyo ne beeyongera okuba ab’omugaso eri Yakuwa n’eri ekibiina kye.\nEssomero lya Gireyaadi. Mu Lwebbulaniya, amakulu g’ekigambo “Gireyaadi” geekuusa ku ‘kuwa obujulirwa.’ Okuva essomero lya Gireyaadi lwe lyatandikibwawo mu 1943, abaminsani abatendekeddwa mu ssomero lino abasukka mu 8,000 basindikiddwa okuwa obujulirwa ‘mu bitundu by’ensi ebisinga okuba eby’ewala,’ era ebivuddemu bibadde birungi nnyo. (Ebikolwa 13:47) Ng’ekyokulabirako, abaminsani baffe we baagendera mu nsi ya Peru, temwali wadde ekibiina ekimu eky’Abajulirwa ba Yakuwa, naye kati eriyo ebibiina ebisukka mu 1,000. Abaminsani baffe we baatandikira okubuulira mu Japan, Abajulirwa ba Yakuwa mu nsi eyo baali tebawera na kkumi, naye kati basukka mu 200,000. Mu ssomero lino erimala emyezi etaano, abayizi beekenneenya bulungi Ekigambo kya Katonda. Abo abaweereza nga bapayoniya ab’enjawulo, oba abaminsani, oba abo abaweereza ku ofiisi y’ettabi, oba abalabirizi b’ebitundu be bayitibwa mu ssomero lino. Okutendekebwa kwe bafuna kukola kinene nnyo mu kutumbula omulimu gw’okubuulira ogukolebwa mu nsi yonna.\nLwaki Essomero lya Bapayoniya lyateekebwawo?\nBaani abasobola okugenda mu Ssomero ly’Ababuulizi bw’Obwakabaka?\nAbajulirwa ba Yakuwa—Bategekeddwa Bulungi Okubuulira Amawulire Amalungi\nAbajulirwa ba Yakuwa bamanyiddwa nnyo olw’omulimu gw’okuyigiriza Bayibuli gwe bakola okwetooloola ensi yonna. Omulimu guno bagutegese batya, bagukola batya, era ensimbi ezeetaagisa okugukola baziggya wa?


OMUGOMA WA KABAKA DEZIDERIYO KIWANUKA MATOVU – ababaka\nHome Topic OMUGOMA WA KABAKA DEZIDERIYO KIWANUKA MATOVU\nOMUGOMA WA KABAKA DEZIDERIYO KIWANUKA MATOVU\nHome › Forums › Culture, Edutainment and Pure Fun › Ennyimba n Emizannyo / Music, theater and movies › OMUGOMA WA KABAKA DEZIDERIYO KIWANUKA MATOVU\nDecember 3, 2010 at 6:35 am #17825\nEng’oma yampasiza omukyala -Dezideriyo\nDezideeriyo eng’oma agitenda okumutuusa ku birungi.\nOMUGOMA wa Kabaka Dezideriyo attottola ebibala by’okukuba eng’oma gy’agamba nti ye yamuwasiza maama w’abaana. Byonna abinyumirizza Anthony Ssempereza bw’ati:\nAbasinga bammanyi nga Deziderioyo Ssaalongo naye amannya gange gonna nze Kiwanuka Matovu. Ndi mutuuze w’e Nakawuka kyokka ebirungi eng’oma by’entuusizzaako bwe ntandika okubinyumya buziba ne bukya.\nNdi mudongo wa kabaka era nze nakubiranga Ssekabaka Daudi Chwa ne Muteesa eng’oma. Ffe ng’abadongo ba Kabaka twabeeranga mu lubiri e Mmengo.\nNnina emyaka 83. Nzaalibwa Busiro, kitange ye Matyansi Mukasa era naye yali mugoma. Jjajjange naye yali mugoma era obugoma bwa kika anti nange nzadde abagoma n’abazinyi.\nNkuba ebika by’eng’oma byonna omuli baakisimba, muwogola, nnankasa n’embaga kwe ngatta okukuba engalabi n’endingidi. Eng’oma endabisizza ebirungi bingi anti lumu bwe nakuba ekisoko kya muwogola, Nnaalongo n’annengera era ye yali emmanduso y’omukwano gwaffe.\nFfe twakubanga eng’oma ku mikolo gy’embuga era ne Ssekabaka Muteesa bwe yakomawo mu buwang’anguse mu 1955 ffe twamwaniriza e Ntebe nga tusindogomya eng’oma.\nEng’oma ezze ekula:\nOkusooka eng’oma twakubanga emu n’engalabi nga tugattako empuunyi emu naye oluvannyuma twazigattamu endala. N’ebisoko byeyongera mpolampola okugeza bwe nakuba oluyimba; “Emmere y’embaga tesabwa, essaawa y’okulya etuuse abadongo twagala kulya byaffe essaawa y’okunywa etuuse, abadongo twagala kulya mmere.”\nOluvannyuma bino twatandika okubikuba mu ng’oma olwo ekisoko kino ne kiyingira mu ng’oma. Ennaku zino bakiyita ‘Abadongo twagala kulya mmere’.\nKyokka mu myaka gya 1960 omusajja ayitibwa Ssekubuge okuva e Masaka yajja n’ekisoko ekya ‘Nsaba Katonda akumpe mwana ggwe kye ndikukola olikirojja” olwo nakyo ne kiyingira mu ng’oma ne tutandika okukikuba.\nObukodyo bweyongera mu ng’oma era waliwo omusajja Yosefu Bbosa (Bakongola) gwe twakubanga naye eng’oma mu lubiri eyaleeta engalabi n’agyongera mu ng’oma. Ono bwe yakwatanga ku ngalabi ng’agikuba bwe yeemoola, embaga n’enyuma.\nOluvannyuma ensaasi zaayingira mu ng’oma zino era zaatandikira Masaka. Amadinda nago gaayingira mu ng’oma nga gaava Kyaggwe.\nBassenkubuge okuva e Masaka be baatandikirza okukuba eng’oma ennyingi era be baaleeta okukuba eng’oma empuunyi ebbiri ne bongerako ne ziba ssatu, engalabi bbiri, namunjoloba bbiri olwo ne bakutabulira eng’oma.\nSsekabaka Muteesa yatwagalanga nnyo era nga tetuva mu lubiri. Obote bwe yalumba olubiri mu 1966 eng’oma zaffe zonna n’azookya wabula nze nasimattuka kubanga nali ng’enze kutema mabidde nga mutabani wange eyali agenda okuwasa.\nEng’oma entwala e Bulaaya.\nNtambudde amawanga mangi lwa ng’oma, ng’enze e Japan, Australia, Bungereza, n’e Buyindi era nawerekera ne Kabaka Mutebi mu Swaziland.\nBwe nakomawo okuva e Bungereza nayiiya oluyimba olwacamuukiriza abantu era lwe lwasinga okuntunda, lugamba nti, “E Bulaaya nagenda lwa ndongo saagenda lwa Luzungu, saalusoma bwe nadda ne nnyumiza abaalusoma.”\nWaliwo era lwe nayimba abantu ne banfuuwa ensimbi empitirivu, lukwata ku ssente nti ‘Rupia etengezza, Rupia esaana kukola nnyo etengezza bannange Rupia, n’alifa tagifunye ng’aliraba ennaku, kubanga n’alifa tazadde talizuukira…”\nEnnyimba zange bwe zaatandika okukwatibwa mu leediyo mu myaka gya 1970 kyannyongera ettutumu nga buli muntu ayagala mbeereko ku mbaga ye era nange olwatuukangayo nga nteekamu akayimba akaggumiza kye ndi nti, “Abange mulabe nze Dezideriyo gw’owulira ku leediyo” olwo ng’abantu beesukuma bandabe, eng’oma endabizza ebirungi.\nOkumanya eng’oma ewooma, tewoomera oyo agikuba yekka, wabula ewoomera n’agiwuliriza. Omukubi w’eng’oma omulungi tamala budde ng’akwana bakazi, bw’oyogeza obulungi eng’oma ekusabira omukwano kuba buli kisoko ku ng’oma kirina ekigendererwa. Waliwo ekisensera abakazi, ebisokoola ensimbi mu bantu, ebisoko ebisindirire bigendera ku mazina gano nago tugamba abagazina okutunuza abasajja ababalaba enkakaba era eng’oma bwe ziwummula, abagoma n’abazinyi bwe baba baagadde basobola okuwummulira mu bifuba by’abalala kuba ziba zaayogedde dda, ng’obubaka butuuse.\nKati nakola ekibiina kyange eky’abadongo ekiyitibwa ‘Badongo Dancer’s’, kisangibwa e Katwe.


Bukedde Online - Obujulizi bw'embwa busibisizza abafumbo emyaka 25\nObujulizi bw'embwa busibisizza abafumbo emyaka 25\nOBUJULIZI bw'embwa ya poliisi kkooti bwe yeesigamyeko n'esingisa abafumbo omusongo gw'okutta omuntu ne basibibwa emyaka 25.\nOmulamuzi Anthony Ojok olwatyemudde omusango, abafumbo ne batandikirawo okukaaba. Okello yategeezezza Omulamuzi mu Kkooti Enkulu e Nakawa nti bwe baamutegeeza ku ttemu lino, yagenda n'embwa mu kifo awaali obutemu buno n'ewunya ku mulambo olwo n'eryoka ebakunguzza nga bagenda bagigoberera okutuuka mu maka ga Jonathan Mazuku 35 ne mukyala we, Justine Mpamulungi 26. Yayita ku mayumba mangi agali mu kifo ekyo.\nEngoye n'ebigatto byatwalibwa e Wandegeya mu tterekero ly'omusaayi erya Gavumenti ne bikeberebwa era ne bazuula nga waliwo ebyali bikwatagana n'ebintu bye baasanga ku mulambo.\nOmulamuzi Ojok yagambye nti mumativu n'obujulizi bwa poliisi kubanga Okello yategeeza kkooti nga bwe yatendekebwa okukozesa embwa mu misango gino nga yalina obumanyirivu bwa myaka 11 era n'obujulizi bwonna baserikale banne bwe baaleeta bwali bukwatagana.\nYagambye nti mu kifo ekyo mwalimu amayumba mangi naye embwa yakonga olusu n'egenda mu maka gaabwe ekitegeeza nti be bazza omusango guno n'ategeeza nga bwe gubasinze era wano Mpamulungi atandikiddewo okukaaba. Omulamuzi yamugambye nti yategeera ekituufu kyokka n'asirika.\nOmusango guno Mazuku ne Mpamulungi n'abalala abatannakwatibwa baaguzza nga August,16, 2017. Wabula omulamuzi Ojok yalagidde baggyibweko emyezi mukaaga gye baamala ku limanda bwe batyo nga baakumalayo emyaka 24 n'emyezi 6. Mazuku ne Mpamulungi babadde bawoza bava wabweru.\nKkooti eyongezzaayo ensala y'ogw'eyatta muganzi we\nMinisita annyonnyodde ku musolo gwa 'Mobile Money'


Bukedde Online - Ennaku ennumye ne neetamwa\nGwe bafaananya Kusasira yeeyogeddeko\nManeja wa Fresh Kid omupya ayogeza maanyi...\nOKUBONAABONA taata w’abaana kwantuusizzaako kuntamizza abasajja. Nze Frolence Nambuya 42, mbeera Kirwanire mu Matugga.\nTwasisinkana ne baze mu 2003 ne mmwemalira nga ndaba nfunye omuntu bwe tunaakumagana, wabula akoze kimu kya kunkaabya.\nMu katale e Matugga nnalinamu omudaala nga ntunda buli kye nnabanga ndabye era nga ssente nzifuna, we nnafunira omusajja ono eyali makanika wa ppikippiki mu Matugga.\nYantegeeza nga bwe yali ansiimye mbeere mukyala we era n’ambuulira nga bwe yalina omukyala omulala.\nBwe namugamba nti saagala musajja alina mukazi, yahhumya nti kino tekiyinza kukendeeza mukwano gwawulira gyendi.\nMu 2007 nnazaala omwana mulenzi olwo omusajja ono natandika okunneewolako ssente ze nnali nkuhhaanyirizza ebbanga. Bwe nnamuwolanga 10,000/- nga azizza mangu naye bwe nnamuwanga ezisingawo nga tazizza.\nYali yampangisiza omuzigo, nga mukyala mukulu y’asula mu maka e Kawempe. Muggya wange teyanninaako buzibu nga n’abaana be bajja ewange.\nOmusajja ono yagula poloti za mirundi esatu nga antegeeza nga bw’azingulidde ate oluvannyuma n’azinzigyako n’azitunda.\nMu 2008 nnamubuulira bwe nnalina 500,000/- ne musaba anyongereko ngule poloti.\nSsente yazimpa era twagenda naye okugisasula. Naye bwe twatuuka ku mutunzi, omusajja ono yayagala endagaano bagikole mu mannya ge so nga nze nnali njagala ebe mu mannya ga mwana waffe.\nOmusajja yalemerako ng’agamba nti bwe batagiwandiika mu mannya ge tagenda kugigula.\nPoloti twagigula emitwalo 90 ne tusasulako emitwala 80 ng’emitwalo 10 zaakusasulwa oluvannyuma.\nYankakasa nti endagaano yali yaakukyusibwa nga basasula ebbanja olwo edde mu mannya g’omwana.\nEkyewuunyisa, namuwa ssente kyokka endagaano n’agireka mu mannya ge n’agitwalira muggya wange ne bagitunda nga wayise emyezi mukaaga.\nOmusajja ono yajjanga ku mulimu gye nnali nkolera n’akola effujjo okutuusa lwe bangoba.\nYajjanga we nnali mbeera n’akolerawo effujjo n’awangula n’olujji ne ku nnyumba ne batugoba ne nzira ewa kitange e Najjemba gye nava oluvannyuma ne hhenda ewa mukulu wange e Kkungu gye natandikira okusuubula ebijanjaalo.\nMuno nafunamu ssente ne ngula poloti ne nzimbamu ennyumba. Oluvannyuma twaddihhana ne nfuna n’olubuto olulala.\nOno yagula ppikippiki n’antegeeza nga bw’agiguze okuyamba abaana bange era ne ntandika okukola nga boodabooda.\nWano omwana adda ku mukulu we yalwalira era nnali mu ddwaaliro ppikippiki n’agitunda era n’awangula n’oluggi mu nnyumba.\nNnamuwawaabira ku poliisi ku fayiro nnamba SD 18/27/06/11 nga muvunaana obutalabirira baana n’okwonoona ebyange ne bamuyita naye teyagendayo.\nEnsonga nazongerayo mu kkooti e Matugga gye baamukozeseza endagaano y’okulabirira abaana ekintu kyataatuukiriza.\nKkooti yampa ebbaluwa emukwata ngitwale ku poliisi e Matugga kyokka bwe nnatuukayo bankwata nze ne banzigulako ogw’okwasa endabirwamu y’emmotoka kye simanyi. Ku poliisi namalayo ennaku mukaaga ne ntwalibwa mu kkooti.\nTaata ye yanneeyimirira. Omusango oluvannnyuma kkooti yagugoba.\nOmwana omukulu yali agaanyi okumuweerera okutuusa Nakacwa owa Taasa Amaka ku Bukedde TV lwe yankolera ku ntegeka ezimusomesa. Amuddirira yafa ne mu ddwaaliro baze teyalinnyo.


Eyatembeyezza ensenene ku nnyonyi kyadaaki akwatiddwa wamu ne munne eyakutte akatambi - Watchdog Uganda\nKino kyaddiridde Minisiter we nguudo ne ntambula Gen. Edward Katumba Wamala okulagira abakozi ku nnyonyi eyaliko ensenene okuyimirizibwa ku mirimu amangu ddala, nga agamba nti kino kyali tekikkirizibwa.\nPaul Mubiru omuvubuka eyalabikidde mu katambi nga atembeeya ensenene ku nnyonyi ya Uganda eyabadde egenda e Dubai ku lw’okutaano kyadaaki yakwatiddwa Poliisi ye ntambula ye nnyonyi.\nOno yakwatiddwa wamu ne munne eyakutte akatambi akafuuse ensonga Habib Kiggundu okusinziira ku mwogezi wa Poliis ye Ggwanga Fred Enanga.\nEnanga agamba nti ensenene ku nnyonyi teziganibwako, nti kyokka Mubiru ekikolwa kye yakoze eky’okuziretera mu ndagala n’atandika n’okuzigabulira ku nnyonyi tekikkirizibwa ye nsonga lwaki yakwatiddwa ne munne eyakwata akatambi nakasaasanya ku mitimbagano.\nYayongeddeko nti yadde abakozi mu nnyonyi baagezaako okugaana Mubiru okutembeyeza ensenene ze mu nnyonyi nti kyokka yagenda mu maaso naanyomoola ebilagiro byabwe, ekinti ekimenya amateeka ge nnyonyi saako n’okwogerera waggulu ate nga ne masiki zaabwe bazijjeeko ekintu ekyabadde eky’obulabe era ekiyinza okuviirako okusasaanya kw’obulwadde bwa Covid eri basabaze banaabwe.\nBano bagguddwako omusango gw’okufuuka ebyeneena (Public common nuisances) era nga bagenda kuvunanibwa mu mbuga z’amateeka.\nBino we bijjidde nga Mubiru yabadde akulubuuse ebbaluwa eri abakulira entambula ye nnyonyi mu Ggwanga nga yeetonda olw’ebyabadde ku nnyonyi byonna nga agamba nti yabadde asaaga, kyokka bino tebyalobedde Poliisi ya nnyonyi kugenda mu maaso ne mukwata ne munne Kiggundu


Bukedde Online - Ayagala tuddingane\nOmukyala mutandike ntya?\nWaliwo omusajja twali twagalana n’awasa omukyala omulala ne bazaala n’abaana naye kati yakomawo gyendi nti ayagala kumpasa ayagala kumpangisiza nnyumba naye mpulira ntya lwakuba ate mwagala okukamala. Simanyi kyakukola.\nWaliwo omusajja twali twagalana n’awasa omukyala omulala ne bazaala n’abaana naye kati yakomawo gyendi nti ayagala kumpasa ayagala kumpangisiza nnyumba naye mpulira ntya lwakuba ate mmwagala okukamala. Simanyi kya kukola.\nMwana wange olina okwebuuza ddala ali siriyaasi akwagala oba ayagalam owulire bulungi.Oba alina ky'abaza ng'ayagala kukukozesa.\nKubanga mwana wange sooka weebuuze yali akwagala n'akuleeka kitegeeza nti yasalawo nti omukyala oli y'asinga. Ate era amuzaddemu abaana babiri kyokka takugambye nti amulese wabula ogenda kuuuka namba bbiri.\nSiganye oyinza okubba nti ekyokubeera namba biri tokitya olw'omukwano gw'alina naawe, naye oba ddala asazeewmo ofuuke nnamba bbiri bw'akupangisiza ennyumba tekimala.\nLwaki takyala wamwe era takwanjula kubanga ekyo kiragga nti ddala akwagala ofuuke mukyal awe. Newankubadde omwagala weetegereze oba ddala mukwano. Olina okumwagala kaati kubanga ye yakuleeka.\nAte jukira basajja abaamu bagezi era nga kaybutonde. Abasajja abaamu bw'akwagalako ofuuka mukyalawe. Era tayagala kuwulira nti wafuna omusajja omulala.\nAte oluusi ayagala 'nakwagalirako awo naye nga tasalawo. Olwo n'akumalira obudde nga gwe alowooza nti akwagala naye ng'akukozesa.


Bukedde Online - Ow’Abasodokisi annyonnyodde ku ky’ebifaananyi Ekisiibo lwe kitandika\nOw’Abasodokisi annyonnyodde ku ky’ebifaananyi Ekisiibo lwe kitandika\nGavt. w’etuuse mu kuleeta obwenkanya mu minisitule...\nAbawala Abakristaayo babalaze ebinaabayamba...\nSSAABASUMBA w’Eklisia y’Abasodokisi mu ggwanga, Metropolitan Jonah Lwanga agambye nti tebasinza bifaanaanyi wabula babiwa ekitiibwa kubanga byongera okuyamba abakkiriza okumanya n’okwekwata Abatukuvu mu ddiini.\nBino yabyogeredde mu mmisa gye yakulembeddemu mu kujjukira ssabbiiti y’Obusodokisi okujjuukirirwa okukomezebwawo kw’ebifaananyi mu klesia n’agamba nti omukkiriza bw’alaba ekifaananyi ayongera okwejjukanya ebikwata ku mutukuvu we kuba bangi tebaaliwo mu kiseera kyabwe.\nMetropolitan Lwanga yategeezezza nti Omutukuvu Lukka ye yasooka okusiiga ekifaananyi kya Yesu n’abalala mu migiji egyaddirira ne bagenda nga bakola bwe batyo okutuusa lwe waggyawo enjawukana mu Eklesia ng’abamu balemwa okutegeera amakulu gaazo. Nga March 11, 843 olumu ku nkiiko z’ensi yonna lwatuula ne lukkiriza ebifaananyi bizzibwe mu klesia era nga kino kyakolebwa mu kiseera ky’okutandika Okusiiba.\nBwetyo klesia yasalawo buli wiiki esooka mu kisiibo, embaga eno ekolebwe. “Katonda waffe atwagaliza okutyaη− ηana, okuwaηηana ekitiibwa, buli omu atunule ku munne ng’obufaanane bwa Katonda.\nTodda ku mukyala wo okumuligita emiggo, todda ku mwana wo kumwookya muliro. Ofaanana otya gwe akola bwatyo atyoboola ekifaananyi kya Katonda,” Metropolitan Lwanga bwe yayogedde ku muntu okubeera ekifaananyi kya Katonda ekitalina kutyobolebwa.\nLukka era ye yasooka okusiiga ekifaananyi kya nnyina Katonda Maria ng’oggyeeko okukola emirimu emirala egyatumbula Obukristo okuli n’okuwandiika enjiri eri mu Bayibuli. Ekisiibo ky’Abasodokisi kyatandiika nga March 11,2019 ku lunaku oluyitibwa Mmande ennyonjo\nPaapa afunye ekyekango: Abasumba 34 balekulidde omulundi gumu e Chile!


Bukedde Online - Empaka z'obubina ziwuuba minisita Godfrey Kiwanda\nMinisita Kiwanda ( ku ddyo) ng’ayogera n’abakuhhaanya ba Bukedde. Amuddiridde ye Geoffrey Kulubya, Paul Kaddu, Semei Wessaali ne Michael Ssebbowa.\nAsisinkanye abakung'aanya n'abakozi ba Bukedde n'abategeeza nti empaka ezigenda okubaawo tezinoonya ba bubina bokka wabula abawala n'abakazi abaakula ffiga ennungi esikiriza omuntu okulabako.\nKiwanda eyakyadde mu Bukedde ku Mmande ku makya yasanyusizza abakozi be yayiseeyiseemu ng'abategeeza omulamwa gw'aliko n'agamba nti, waliwo abaamutegeera obubi ne bagamba nti abawala abanaawangula n'abanaavuganya bagenda kubakozesa ng'ekyobulambuzi.\nEkituufu kiri nti, abakyala bagenda kuyambako Uganda okumanyika olw'abakyala ababalagavu nga bwe kiri ku Miss Uganda wabula enjawulo eri nti, aba Miss Uganda batono mu sayizi ate ng'abagenda okuvuganya mu mpaka za Miss Curvy Uganda bagenda kuba bakyala bagimu. agambye nti ekyo kigenda kulaga abantu b'e Bulaaya nti tulina abantu ab'ebika eby'enjawulo omuli abatono n'abanene ate nga balina n'amagezi si ndabika yokka.\nMinisita yabuuzizza nti olaba n'empaka za Miss Tourism zennyini ezironda omuwala akola ng'akabonero k'ebyobulambuzi mu Uganda tebamuteekawo Abazungu ne bamulambula anaawangula empaka z'obubina lwaki balowooza nti bagenda kumufuula kyabulambuzi!\nKu kya nnalulungi, Quinn Abenakyo okumukyusaamu ku bw'Ambasada bw'ebyobulambuzi mu Uganda ne kiweebwa Anita Fabiola yagambye nti, Uganda erina ba ambasada bangi abagitumbula omuli Abenakyo, Zari, Fabiola n'abalala abalina abantu abangi ababagoberera naddala ku mikutu gya yintanenti.\nAnnie Mungoma eyaleeta ekirowoozo ky'empaka z'obubina naye yakyaddeko mu Bukedde n'ategeeza nti empaka zino zitandikira ku bawala emyaka 18 okutuuka ku ba 35.\nYategeezezza nti, abaakeewandiisa bali 260 nga tebannatandika na kuzitongoza mu bitundu eby'enjawulo mu Uganda wabula olwazitongoza, abakazi basiiba beewandiisa.\nMungoma agamba nti ekintu kino yakiggya Nigeria gy'aludde nga bamuyita n'agendayo asale empaka z'obubina kyokka agenda okulaba ng'ate abeeyo si balungi n'obubina bwa Bannayuganda bwakula bulungi okusinga obwabwe.\nEkirala kye yazudde nti, abakyala abanene ab'obubina babasosola ky'ova olaba abataagala mpaka zino zibeewo we bali naye bajjukire nti n'abanene bantu.\nSayizi y'obubina obugenda okuvuganya bugenda kusinziira ku nkula naddala omukyala agyayo omulamwa gw'akabina akalina ‘curve' oba akeewunda nga kajjudde ‘hips' ate ogatteko okunyumira engoye n'amagezi g'olina kubanga wajja kubaawo okuddamu ebibuuzo.\nObwongo bwetaagisa kubanga wagenda kubaawo empaka za Miss curvy Afrika mu August w'omwaka guno ne Miss Curvy World omuwanguzi wa Uganda gy'agenda okuvuganya.\nAgamba nti empaka zigenda kubaawo mu April wa 2019 ekibanyi kigwe n'amenvu.\nEyawambiddwa e Lubaga azuuse


Bukedde Online - Omusajja acankalanyizza eddwaliro bw'abasuulidde bbebi lwa kulongoosa mukazi we n'afa\nUNRA bataddewo amaato okusomosa abantu ku ...\nAdded 6th July 2020\nOMUSAJJA acankalanyizza eddwaliro bw'atutte bbebi n'amusuulira abasawo nga abalumiriza obutakozesa bukugu ekyaviirako mukazi we okufa nga azaala.\nBbebi gwe baasudde mu ddwaaliro\nJoseph Mukasa omutuuze w'e Gaaza mu disitulikiti y'e Kayunga y'atutte bbebi n'amusuulira ab'eddwaliro lya Acute Medical center mu Kayunga nga agamba nti beetumiikiriza ne balongoosa mukazi we eyali alumwa okuzaala kyokka nga tebalina musaayi ekyamuviirako okufa.\nOmukazi eyafiira mu lutalo lw'abakyala ye Agnes Birungi era nga ssemwandu Musaka ayagala eddwaliro litwale obuvunanyizibwa ku bw'okulabirira bbebi kubanga akaaba okwekutula ate nga n'amata ag'okumuwa tagalina.\nMukasa alumiriza nti mukazi we ab'eddwaliro lya Gavumenti e Ntenjeru baamudindika azaalire mu Kangulumira health center IV wabula Dr. Herbert Wabigogobi eyali ku 'duty' yabawugula n'abatwala mu kalwaliro ke ak'obwannanyini aka Acute Medical center gyeyamulongoosezza wabula omukazi n'ayitirayo.\nMukasa ku ddwaliro lya Acute yasanzeewo nurse Justine Wegosasa eyakutte bbebi ppaka ku poliisi y'e Kayunga.\nWayise akaseera katono Dr. Herbert n'atuuka wabula Mukasa ayagadde okwogera naye wabula dokita nga tawuliriza.\nMukasa oluvanyuma akitegedde nti bbebi bamututte ku poliisi n'amuwondera wabula olutuuseeyo agudde mu mikono gy'akulira Bambega Dominic Mmanyi n'amuyingiza akaduukulu nga amuvunaana omusango ogw'okusuula omwana.\nMukasa agamba nti anoonya bw'enkanya kubanga ab'eddwaliro lya Acute Medical center baasala olukujjukujju ne balemesa okukazi okutwalibwa e Kangulumira gyeyali asindikiddwa.\nMukasa agamba nti yasigaza abaana abato bamusumbuwa okukamala ate bwe beegattako bbebi ne gujabagira.\nDr. Herbert Wabigogobi ategeezezza Bukedde nti yedokita omutendeke era okufa kw'omukazi ssi nsobi ye kubanga bangi baawonyezza sso n'abafiiridde mu mikono gye bangi naye tebeeyisa nga Mukasa bw'akoze.\nAba takisi bawakanyizza sitiika z'o 10,000 e Kayunga\nAkukusa emmundu okuva e South Afrika n'aziguza Bannayuganda Poliisi emukutte\nHeedimisituleesi w'e Namungongo bamuziise mu kwaziirana\nEngeri heedimasita wa Kyabakadde gy'afiiridde mu buliri


Nantaba ayongedde obujulizi ku pulaani y'o...\nMu pulaani eno, Bobi Wine yagambye nti bammemba b'ekibiina balina okutegeka emikolo mingi mu kiseera kino era gikozesebwe okubunyisa enjiri ya People Power kubanga enkung'aana z'ebyobufuzi zonna ze baba bategese, poliisi ezibalemesa.\nYakunze bammemba okutegeka emikolo omuli okwanjula, embaga, ennyimbe, obubaga bw'amazaalibwa, okubatiza n'emikolo emirala nti era bwe bagitekeka bayite abakulu bonna mu People Power kiyambeko okusaasaanya obubaka bw'enkyukakyuka gye baagala okuleeta nga bayita mu kalulu k'omwaka ogujja.\nYagambye nti pulaani eno eyamba ne mu kuzzaamu abali mu kisinde amaanyi kubanga bafuna obumalirivu nga bagenda mu kaseera k'akalulu ng'ebintu bye baali bayaayaanira mu bulamu bwabwe bituukiriziddwa era bw'eba mbaga ne bakimanya nti ne bwe bafi ira mu lutabaalo, ebimu ku birooto baabimaliriza.\nYawadde ekyokulabirako ky'embaga n'agamba nti: Munnaffe bw'agenda mu lutabaalo ng'amaze okukola embaga, abeera mumalirivu kubanga abeera akimanyi nti alese Nnamwandu ataliiko kibuuzo kyonna. Ate n'omukyala awaayo obuwagizi bwonna ng'ebirooto bye eby'embaga bimaze okutuukirizibwa.\nYagambye nti mu mikolo gino, n'aba NRM balina okubayita era bakozese omukisa ogwo okubaggyamu ssente ze baba baggye mu gavumenti (mu kifaananyi ky'okusonda ez'omukolo) wamu n'okubaliisa enjiri ya People Power babeegatteko.\nFred Nyanzi (mukulu wa Bobi Wine) abamu gwe bamanyi nga ‘Chairman Nyanzi' yakoze omukolo ku Kati-Kati e Lugogo ku Lwokutaano we yatongolezza enkiiko eziteekateeka embaga ye ng'agattibwa ne mukazi we Marjorine Namukisa Katumba bwe bamaze emyaka 17 era nga bano bateekateeka okugattibwa nga March 21, 2020 mu Lutikko e Lubaga.\nMunda mu kisinde kya People Power waabaddewo amaloboozi agagamba nti emikolo egy'ekika kino giggya People Power ku mulamwa, mu kifo ky'okussa essira ku nteekateeka z'okukyusa obuyinza, ne badda mu kusonda ez'emikolo n'embaga mu kifo kye bandibadde basonda ezsa kampeyini ezibindabinda.\nMoses Bigirwa eyeeyita Genero mu People Power yagambye nti naye alina endowooza nti emikolo ng'embaga tegyetaagisa kiseera kino.\n"Museveni ne banne abatufuga ekiseera kino tewali yali ku ddaala lya waggulu ng'emmundu enyooka era n'emikolo gy'embaga baagikola wakati wa 1987 ne 1990 nga bamaze okuwangula olutalo.\nKyokka mu kwogera kwa Robert Kyagulanyi (Bobi Wine) era nga ye mubaka wa Kyaddondo East yajulizza akatabo ka munnamagye Pecos Kuteesa n'agamba nti ng'olutalo lusiriikiriddemu, Pulezidenti Museveni yalagira abalwanyi bonna abaali baagala okubaako emikolo gye bakola, bagikole nti era ekyo kyakolebwa okubazzaamu amaanyi balwane nga tewali kibataataaganya.\nMu kusonda ssente z'embaga, omu ku bateeka ssente mu bayimbi amanyiddwa nga Sipapa yazze n'awaayo obukadde 4 ez'obuliwo era ono Bobi Wine gwe yakozesezza ng'ekyokulabirako okutegeeza abantu nti emikolo egyo gijja kubayamba okufuna ssente eziba ziweereddwa abantu be yayogeddeko nti baba batumiddwa ku ‘misoni' z'okutaataaganya emirimu gya People Power.\nSipapa y'omu ku baafuna ssente za Pulezidenti okuyambako mu kukyusa embeera z'abavubuka naddala mu "Ghetto" (nzigotta) era Bobi Wine yagambye nti ezimu ku ssente ezo zitandise okukomawo.\nOkusondera embaga oluvannyuma kwagenze mu maaso era ssente ze beeyamye zaasusse obukadde 100 ate ez'obuliwo ne zisukka obukadde 10.\nAbaasonze kwabaddeko: Meeya wa Kawempe Emmanuel Sserunjogi obukadde 10, Godfrey Kayemba obukadde 5, Omubaka Francis Zaake Zaake obukadde 5, Jose Chameleone obukadde 2 Mubarak Kawooya obukadde 2, Charles Kirumira 1,500,000/=, Abitex 1,500,000/= Latif Ssebagala akakadde kamu n'abalala naddala bannabyabufuzi abali mu kisinde kya People Power, n'abali mu kisaawe ky'okuyimba ne katemba.


Bukedde Online - Akasattiro ku ssomero lya Gayaza High\nOw'emyaka 20 asangiddwa mu nnyumba ng'afud...\nAkasattiro akaabadde wabweru wa ggeeti ya Gayaza High School.\nKU Lwokutaano akawungeezi omuliro ogutannategeerekeka kwe gwavudde gwasaanyizzaawo ekisulo ky'abayizi ba S3 ne S4 ekimanyiddwa nga Corby ku Gayaza High School ebintu by'abayizi ne bisaanawo.\nRobinah Kizito Katongole, omukulu w'essomero yategeezezza nti omuliro gwakutte ku ssaawa ng'emu ez'akawungeezi ng'abayizi bali mu bibiina basoma era tewali mwana n'omu yakosebwa, Kizito yategeezezza nti baakubidde poliisi ezikiza omuliro n'etuuka mu bwangu n'eguzikiza nga wadde we yatuukidde ng'omuliro gumaze okusaanyaawo ebimu ku bintu by'essomero.\nKizito yategeezezza nti ekisulo ekyayidde mwabadde musulamu abayizi 60 naye nga bonna tewali yafunye buvune. Oluvannyuma ng'abazadde bamaze okufuna amawulire nti omuliro gukutte ekisulo ky'abayizi badduse mangu ku ssomero naye ne babagaana okuyingira era baakonkomalidde ku ggeeti.\nAbaamawulire nabo baasoose kugaanibwa kuyingira okukwata ebifaananyi. Akulira ekitongole kya poliisi ekinoonyereza, AIGP Grace Akullo y'omu ku bazadde abaasoose okutuuka ku ssomero era ye yakkiriziddwa okuyingira ng'oluvannyuma yakomyewo ku ggeeti y'essomero n'ategeeza bazadde banne nti abaana bonna bali bulungi era tewali akoseddwa.\nAkullo yategeezezza nti bo nga poliisi batandise okunoonyereza okuzuula ekyavuddeko omuliro guno.\nFrederick Kiyingi Kinobe akulira ebyenjigiriza mu disitulikiti y'e Wakiso naye yatuuseeko ku ssomero ekiro. Yagumizza Bannayuganda nti tewali mwana yakoseddwa okuggyako ebintu byabwe ebyayidde.\nEdison Muhangi, DPC w'e Kasangati yategeezezza nti olwafunye essimu yayunguliddewo basajja be ate naye n'atuuka mu budde ekintu ekyayambye okuzikiza omuliro ne bagutangira okulanda okwokya ebisulo birala.\nMuhangi yategeezezza nti kyandibeera nga omuliro gwavudde ku masannyalaze naye bakyagenda mu maaso n'okunoonyereza okuzuuka ekyavuddeko omuliro.\nYasuubizza nti mu nnaku ntono bajja kuba bazudde ekyavuddeko omuliro.\nABA ZIGOTI STANDARD E MITYANA NABO BASIMATTUSE OMULIRO\nAbayizzi abasoba mu kikumi be baawonye okufiira mu muliro ogwakutte ekisulo kyabwe eky'abalenzi ku ssomero lya Zigoti Stadard P/S mu ggombolola y'e Malangala mu disitulikiti y'e Mityana mu kiro ekyakeesezza Olwomukaaga.\nAbayizi baagambye nti baliko omusajja gwe baalabye ku mulyango ng'akoleeza omuliro n'adduka kwe kuzuukusa bannaabwe ne bafulumira mu mulyango ogw'emmanju. Omuiro gwatandise ku ssaawa nga mwenda ez'ekiro ng'abaana beebase kyokka nga waabaddewo abatunula. Abasomesa baagambye nti tewali muyizi yafunye buzibu\nGayaza High Svhool\nAbaajingirira sitampu ya ssentebe e Kasangati babakutte\nOw'abakazi 3 bamusse lwa ttaka e Kasangati


Bukedde Online - Faaza awadde Kyagulanyi ebyokulwanyisa\nBannaddiini bambalidde abeebyokwerinda olw...\nFr. Mayanja bwe yabadde akwasa Kyagulanyi Sappule oluvannyuma lw’okusaba. Tunuza kkamera y’essimu yo mu kalambe olabe vidiyo.\nBWANAMUKULU w'e Lubaga Fr. Achilles Mayanja akwasizza Robert Kyagulanyi (Bobi Wine) kye yayise ebyokulwanyisa by'anaakozesa mu kuyigga akalulu. "Nkukwasa ebyokulwanyisa. Ssi bya kutta bantu, naye bya mwoyo. Ekifaananyi kya Yezu Owoobusaasizi nkikukwasa okitimbe mu ddiiro lyo. Buli ku makya mugambe nti Yezu nkusaba onsaasire era onkulembere mu lugendo lwange," Fr. Mayanja bwe yategeezezza mu Mmisa e Lubaga eggulo.\nBobi yabadde ne mukyala we Barbie n'abaana baabwe Solomon Kampala ne Sharaq Mbogo. Mmisa yeetabiddwaamu Dr. Kawanga Semogerere ne mukyala we. Fr. Mayanja era yamwongedde ebifaananyi bibiri ebya Biikira Maria Owenneema n'amusabira amuwe obuvumu okuyita mu buli mbeera atuuke ku buwanguzi. Yamugattiddeko Sappule n'agamba: "Sappule zino ziweereddwa omukisa. Bw'oba ogenda okuwenja akalulu zambale. Endala osobola okuzissa mu nsawo z'engoye z'oyambadde. Ojja kubeera munywevu."\nFr. Mayanja yavumiridde kye yayise effujjo erikolebwa abeebyokwerinda naddala ku Kyagulanyi ne Patrick Oboi Amuriat. Kyagulanyi yasaasidde abattiddwa mu kwekalakaasa n'agamba: tukungubaga olwa bannaffe abatuvudde ku maaso nga bakubibwa amasasi abantu abalina okubakuuma.\nTulina okutya olw'abantu abeeyongera okufa ate nga bangi bali mu malwaliro n'amakomera. N'agamba nti bwe yabadde mu kkomera e Nalufenya yasiriikiridde, ebintu bingi ne bimujjira. "Nnafumiitirizza nga bye tulaba tebitandise kati. Ssekabaka Mwanga yalagira okutta abajulizi mu 1886 ng'alowooza wamaanyi kyokka n'okutuusa kati abajulizi bazira.\nAmin yatta Fr. Clement Kiggundu ng'omusango ogumuvunaanibwa kwogera ku kutyoboola ddembe ly'obuntu. "Bayibuli eraga Kabaka ow'amaanyi Nabukaduneza. Kyokka abavubuka Messach, Abidinego ne Sadrack baamuwangula. Daudi naye yawangula Goliyasi eyali ow'amaanyi lwa kwesiga Katonda. Naffe tulina kwesiga Katonda kubanga ayimirira n'abo abamwesiga," bwe yategeezezza.\nAba NRM bakyanoonya buwagizi ku bya Museveni okwesimbawo\nAba NRM e Mityana basembye Museveni


Bukedde Online - Abasawo balaze ekyasse omwana mu kisulo\nOmuyizi asoma P5 afi iridde mu kisulo\nboogeraOmubbi ayingidde ekikomera e Kasubi...\nNoah Mwami nnannyini ssomero lino ng’ayimiridde awagambibwa nti omuyizi we yagudde.\nABAZADDE baasoose kufuna lipoota y’eddwaaliro ly’e Lubaga ng’eyogera ku mulambo okuzimba feesi n’olulimi kyokka ng’eraga nti okufa kw’omwana kwavudde ku buzibu bwe yafunye mu lubuto n’akaluubirirwa okussa.\nAba famire tebaamatidde bulungi kubanga ebyabadde bibategeezeddwa ab’essomero byabadde tebivaayo bulungi mu lipoota era ne basalawo omulambo gusooke gutwalibwe e Mulago bafune lipoota endala ku kyasse omugenzi.\nDr. Sam Kalungi eyakulembeddemu okwekebejja omulambo e Mulago, lipooti gye yafulumizza yalaze nti okukaluubirirwa okussa kwe kwavuddeko omwana okufa. Ebbaluwa y’e Mulago eraga nti ekyasse omugenzi mu lulimi olw’ekisawo bakiyita ‘Emphysema’. Kino kibeerawo singa omuntu abeera nga tasobola kussa bulungi oluvannyuma lw’obisawo ebitereka empewo mu mawuggwe okwabika.\nEbisawo bwe byabika, omukka gwe tussa (oxygen) gukendeera era amawuggwe gaba tegakyasobola kugusaasaanya mu bitundu by’omubiri ebirala. Abasawo balaga nti ku bantu abamu babeera nabwo nga bulwadde era basobola okubeera mu mbeera eno okumala emyaka egiwera nga tebakimanyi.\nAkamu ku bubonero kw’osobola okulabira nti oli mu buzibu obeera tosobola kussa bulungi era nga kino kigenda kikula mpola. Olumu buba buzaale ate olulala buva ku bintu ng’okunywa ssigala.


Omugagga afudde eby'obugagga n'abirekera abatalina mwasirizi; Omwami yeyasooka okufa omwana naddako n'omukyala abagoberedde!\nHellen Wamala 56, omu ku bakazi abasinga obugagga e Muyenga, yafudde mangu bwe yakwatiddwa ssenyiga.\nObugagga bwe bwonna alese abuwaddeyo buyambe abaana abatalina mwasirizi. Bba Rev. Atwoki Wamala ye yasooka okufa ne kuddako omwana waabwe yekka, kati famire yonna eweddewo. Alina amasomero ana okuli St Barnabas Primary School e Muyenga ne Muyenga High School. St. James Secondary School ne Charity College School e Kakomero mu Kibaale.\nAlina faamu eri ku ttaka yiika 60 e Buwama. Okumpi n’amaka ge e Muyenga yazimbawo ekkanisa ya Kampala Evangelical Free Church era y’abadde Omusumba waayo omukulu. Abadde n’emmotoka okuli bbaasi, loole, kabangali n’ezoobuyonjo.\nAbadde atambulira mu “Lexus” okuli ennamba y’obwannannyini “MAMA I”. Bba bwe yafa baamuziika mu luggya wakati e Muyenga, muwala waabwe Vivian Wamala Pearl bwe yafa mu December 2010 naye we baamuziika. Muky. Wamala naye wano w’agenda okuziikibwa leero ku ssaawa 10 ez’olweggulo. Muwala waabwe naye yafa mangu bwe yalumizibwa mu lubuto ne kizuulwa ng’alina ‘alusa’.\nMmotoka ye Lexus gy’abadde avuga.\nEmirimu abadde agiddukanya ne Ignatius Miwanda omwana wa mwanyina era dayirekita w’amasomero gaabwe. “Muky. Wamala yafuuka maama kubanga ye yankuza. Yafunye ssennyiga ku Mmande ekiro ne tumuwa eddagala.\nKu Lwokubiri yeyongera okuba obubi ne tuyita omusawo we Dr Phiona Kalinda eyasazeewo tumutwale ku ddwaaliro lya Mukwaya General Hospital e Nsambya. Baamusindise mu Nakaseero Hospital okumukebera era ye n’asaba ku Lwokusatu bamutwale mu Kadic Hospital e Bukoto eri abasawo be. Eno gye fiiridde ku Lwokuna”, bwe yategeezezza.\nOmugenzi abadde alabirira abaana abataliiko mwasirizi abasoba mu 2000, ng’ayita mu kibiina kye eky’obwannakyewa ekya “Christian Family Helpers”. Mu Kibiina kino mw’alese obugagga bwe bwonna bulabirire abaana abanaku. WAMALA Y’ANI Ye muwala w’abagenzi Immaculate Nabbagala(yafa 1976) ne Aloysius Ssebunya(yattibwa mu lutalo mu 1982) e Kisaagala Masulita mu Wakiso. Yasomera Kiziba Pulayimale e Masuliita, Namagunga .\nEssomero lya Muyenga High School e Muyenga. Abadde alina amasomero ana mu bitundu aby’enjawulo.\nNg’ali mu yunivasite e Makerere mu 1985, n’asisinkana Rev. Wamala eyali asoma Byaddiibi mu ttendekero lya Pan African Christian College e Nairobi. Bba yalina okwolesebwa okuyamba abaana abatalina mwasirizi oluvannyuma lw’olutalo lw’okulwanyisa Obute olwatandikibwa Museveni mu 1981. Baasooka kupangisa ku Mawanda Road e Mulago we baatandikira ekibiina kya Christian Family Helpers (kino ky’alekedde obuvunaanyizibwa okukozesa obugagga bwe okulabirira abaana abanaku). Baatandikira ku baana bataano okuva ku Kaleerwe, oluvannyuma ne basengukira e Kanyanya ku lw’e Gayaza, gye baava okudda e Kyebando. Mu December 1987, bba yagenda okusoma mu Amerika olwo n’omukyala n’amwegattako.\nEmirimu gy’okulabirira abaana baagirekera John Nuwagira ne Harriet Namusisi. Mu Amerika gye baakolera embaga ne bakomawo mu 1988. Baagula ettaka ku Sarah Namubiru, yiika bbiri e Muyenga okumpi ne International Hospital.\nWano we wali amaka gaabwe ne pulojekiti endala. Mu 1989\nbaatandika essomero lya St Barnabas okusomesa abaana ku bwereere. Essomero bwe lyaggulawo ne balangirira nti okusoma kwa bwereere kyabayitirirako bwe baafuna abaana 2,000. Bazze bagaziwa ne bazimba erya siniya n’amalala abiri e Kibaale, bba (Wamala) gy’azaalibwa. Mu 2007, yagula ettaka e Buwama yiika 62, n’akolako faamu. Bino okubaawo, bba yali amaze okufa mu 1998 kyokka Muky. Wamala n’agenda mu maaso n’okugaziya pulojekiti.\nYAtandikawo ekibiina ekirala ekya Christian Women Concerns okuyamba abakyala b’omu kkanisa. Obulamu bwe teyeewolangako mu bbanka, ssente aziggya mu bayamba abaana abasomera mu masomero ge n’abazadde abatono abasasulayo ku ssente. ELESE OBUBKA Abadde akubiriza abasajja okuyingiza bakyala baabwe mu mirimu gyabwe kubanga ye ekimuyambye ennyo ye bba okumulaga buli kintu.\nBwe yafa mu 1998, omukyala ng’alina obumanyirivu okuddukanya emirimu. Asobodde okuzimba amaka e Muyenga, amasomero ne pulojekiti endala.


Minisitule ewagidde eky’okugaana abayizi abatali bageme | Dembe FM 90.4\nMinisitule ewagidde eky’okugaana abayizi abatali bageme\nBya Damalie Mukhaye ne Ritah Kemigisa\nMinisitule yebyenjigiriza nemizannyo, evuddeyo nenyonyola nga bawagira ekyakoleddwa zzi univasite namatendekero aga waggulu abagaanye abayizi abatali bageme, okusoma.\nOlunnaku lweggulo, amatendekero gano lwegaguddeewo, wabula e Kyambogo, Kampala University, Uganda College of Commerce e Tororo, National Teachers College Kabale nabalala, tebaganyizza bayizi abatali bageme okuyingira.\nKati omwogezi wa minisitule yebyenjigiriza nemizannyo Dr Denis Mugimba agambye nti baakirizza amatendekero okukikola, bakirize abayizi nabasomesa abageme bokka, mu ntekateeka ejja okuyamba okulwnayisa ssenyiga omukambwe.\nAgambye nti abayizi abemyaka 18 baalina okugmebwa mu bitundu byabwe, er basaanye okujjumbira.\nMungeri yeemu, ekitongole kyeddagala mu gwanga, National Drug Authority oba NDA nabo bayisizza ekiragiro ng bayimiriza abakozi bonna abatali bageme COVID-19 nabagenyi abatali bageme obutaddamu kweyanjula ku wofiisi zaabwe.\nEkiwandiiko kino kifulumiziddwa Abiaz Rwamwiri, omukulu mu NDA ngagambye nti ekiragiro kigenda kutandika okukola nga 15 Novemba ngabatali bageme kijja kubetagisa ebiwandiiko ebyavudde mu kubakebera mu 72 emabega.\nRwamwiri agambye nti kino kigendereddwamu okulwanyisa okusasaana kwa ssenyiga omukambwe.\nEbitongole ebirala nga National Medical Stores, palamenti ne minisitule yebyobulamu nabo baali bayisa dda ekiragiro kino.\nWabula abalwanirizi beddembe lyobuntu mu nsonga zebyobulamu bavumiridde ebiragiro ebizze biyisibwa ebitongole bya gavumenti, nga basindikiriza abakozi nabantu babulijjo abatali bageme.\nAkulira ekitongole kya Center for Health, Human Rights and Development (CEHURD) Moses Mulumba agambye nti kino kimenya amateeka era kutyoboola ddembe lyabuntu.\nMulumba agambye nti ekisaanye okukolebwa byebitongole bya gavumenti okutandika kawefube wokumanyisa abantu nabakozi baabwe ku bukulu bwokugemebwa.\nOkugema ssenyiga omukambwe, kwatandika mu Uganda nga 10 mu March womwaka guno wabula ngojeeko okuba nti eddagala libadde ttono naye nabajumbidde bakyali batono.


Bukedde Online - Abazigu bamutemyeko omutwe ne gugwa eri ne bamuleka awo!\nAbazigu bamutemyeko omutwe ne gugwa eri ne bamuleka awo!\nOfiisi y'omulamuzi w'e Kajjansi bagyokezza\nABATUUZE b'e Banda mu Wakiso baguddemu ekikangabwa mutuuze munnaabwe bwe bamusanze ku makya nga yatemeddwaako omutwe ne gugwa wali.\nOmulambo gwa Nsamba nga bagutwala.\nJulius Nsamba 34 ye yatemeddwaako omutwe mu kiro ekyakeesezza Olwokusatu era abatuuze baakedde kusanga musaayi mu mulyango gwa Nsamba okuggulawo ne bagwa ku kiwuduwudu nga omutwe guli awo ebbali.\nBateebereza nti, obutemu buno buyinza okuba nga bwavudde ku ttaka kitaabwe lye yaleka eriweza yiika 30.\nKitaawe omugenzi Charles Lubega yafa mu 1980 n'alekera yiika z'ettaka 30 n'alagira mutoowe Joseph Matovu okukuza abaana be yaleka n'okubagabanyiza mu ttaka ng'ekiseera kituuse.\nMatovu yagambye nti, mukulu we yaleka abaana babiri okuli Yiga Kiwanuka ne Julius Nsamba gwe basse.\nAbatuuze balumiriza nti, Yiga Kiwanuka ateekwa okuba ng'amanyi ku kyasse muganda we era nga bamulumiriza nti, alina ky'amanyi kubanga bwe baakedde ew'omugenzi ye teyalabiseeko ate nga naye amaka ge gali ku ttaka lino.\nKu Lwokubiri akawungeezi, Yiga ne Nsamba baalabiddwaako nga bali bombi akawungeezi ate enkeera omu n'azuulwa ng'attiddwa mu ntiisa.\nKu makya (ku Lwokusatu) omu ku baliraanwa b'omugenzi, Florence Nakayiza yategeezezza nti, yawulidde ng'omugenzi akomyewo ekiro kyokka teyategedde kyaddiridde.\n"Nneekanze okulaba ng'ennyumba ya Nsamba eriko omusaayi ku makya ne hhenda ne nkonkona wabula nga tewali annyega kwe kuyita batuuze bannange tulabe ekikyamu", bwe yagambye.\nYayongeddeko nti, abatuuze baasazeewo okusamba oliggi, "Twekanze nnyo okulaba nga Nsamba yattiddwa nga n'omutwe gwe gwatemeddwaako ate nga bamuzazise mu buliri bwe. Twayise poliisi n'etuuka mu bwangu ", Nakayiza bwe yagambye.\nSsentebe w'ekyalo, Edward Wampamba yategeezezza nti, abooluganda bano baludde nga tebalima kambugu ng'entabwe eva ku ngabana y'ettaka lya kitaabwe lye yabalekera nga buli omu ayagala y'aba alirinako obuyinza obwenkomeredde.\nWampamba yasabye abantu okukomya okuttihhana olw'ettaka wabula bagende eri abakulembeze basobole okugonjoola ensonga zaabwe okusinga okumalawo obulamu.\nPoliisi y'e Wakiso yaggyeewo omulambo gwa Nsamba n'egutwala mu ddwaaliro e Mulago kyokka abaserikale baagaanyi okubaako kye boogera ku ttemu lino.\nObugubi aba bodaboda bwe basanga okussa mu nkola ebiragiro ku Corona\nEbya Buchaman okukuba Rocky Giant bisajjuse\nAbakozi ba Imperial Royale Hotel baleppuka na gwa kufiiriza Gav't ssente


Bukedde Online - UgandaKCCA ne Vipers ziwadde Villa enkizo ku liigi\nExpress ne Villa ziwaga mu liigi\nKCCA 0-0 Vipers AZAM Uganda Premier League yeeyongeddemu ebbugumu oluvannyuma lwa KCCA FC ne Vipers okulemagana (0-0) e Nakivubo ku Lwokutaano.\nEnsiike yaabwe yabadde etunuuliddwa nti y'esalawo anaawangula ekikopo kyokka okubulako amegga munne kyawadde Express ne SC Villa ekyanya ky'okwegatta mu nsiitaano y'ekikopo. KCCA eri ku ntikko n'obubonero 52 mu mipiira 27 sso nga Vipers yaakubiri ku 46 mu mipiira 25\nSinga Vipers ewangula emipiira ebiri KCCA gy'egisinza, baakwenkanya obubonero olwo asinza omugatte gwa ggoolo y'anaaba n'enkizo.\nAmaliri ga ttiimu zino gaaleese Express ne Villa mu kibalo ky'ekikopo nga na zino singa ziwangula emipiira gye zisigazza, zifuuka kyampiyoni.\nExpress erina obubonero 45 mu mipiira 26 nga singa eba yakubye Bright Stars eggulo (Lwamukaaga) n'emirala esatu omuli KCCA, Villa ne Vipers, ejja kumalira ku bubonero 59 nga tewaba ayinza kubuweza kub abeera abakubye. Villa nayo wadde ekyali wansi olw'emipiira emitono gye yaakazannya, bw'ewangula emipiira gyonna 9 gy'ebuzaayo etwala ekikopo.\nErina obubonero 36 mu mipiira 21 nga singa yakubye BIDCO eggulo (Lwamukaaga) n'endala omuli KCCA ne Express, yaakumalako n'obubonero 63 nga tewaba ayinza kugikwata ku bonna abavuganya ku kikopo. Kino kitegeeza nti ensiike wakati wa ttiimu zino (KCCA, Villa, Express ne Vipers) zigenda kusalawo kinene kyampiyoni wa liigi.\nWADRI AYIYEEYO VIPERS Singa Vipers esubwa ekikopo kino, abazannyi n'abatendesi baakukissa ku William Wadri eyabasubizza obuwanguzi ku KCCA. Ono yafunye omupiira n'asonga abazibizi, Ssaka Mpiima ne Ayiko kyokka mu kwagala okukuba omupiira mu nsonda eya waggulu mu ggoolo ya KCCA, yagukubye mu bire. Kino kyayogezza abamu ku bawagizi mu kusaaga nti "Omubiri gwavaayo naye omutima gwasigalayo". Wadri yali mu KCCA sizoni ewedde naye Mike Mutebi bwe yalya obutendesi n'amusalako.\nKu nzannya eyalagiddwa mu kisaawe, ttiimu zombi zaalemye okucamula abawagizi abangiko abaabadde e Nakivubo kuba amaanyi zaagatadde mu kuggumiza kisenge na kitongole kiwuwuttanyi ne okuyiiyiza abateebi bakubenga emipiira eri abakwasi ba ggoolo